recursal/SuperWikiNEXT-32B huggingface dataset:
起緊嘅迷離莊園

「迷離大宅」夜晚建築外觀（唔係最終燈光），2013年3月4號
起緊嘅迷離莊園，2013年1月13號
迷離莊園閘門旁邊嘅徽號
**迷離莊園**（英文：**Mystic Point**）係香港迪士尼樂園入面一個主題園區。園內主要嘅遊樂設施係迷離大宅，故事講述一位英國探險家兼「冒險家・探險家學會（Society of Explorers and Adventurers，S.E.A）」創辦人──亨利爵士（Henry Mystic）喺熱帶雨林設立咗一間博物館，畀探險家參觀，博物館入面擺放住唔同嘅收藏品。佢嘅寵物馬騮──阿拔（Albert）將音樂盒打開之後，成間博物館嘅展品好似變得有生命咁，賓客坐電磁廂車去瀏覽大宅博物館。車輛用導引線無軌新技術同埋結合高科技而設。

位於香港迪士尼樂園嘅迷離莊園係全球獨有嘅主題園區。

背景故事
----

喺一個人煙縹緲嘅熱帶雨林，有一座模擬於喺1908年落成嘅維多利亞式房屋──迷離大宅，收藏住大量珍品，展品由火車、水路，陸陸續續運嚟放入私人博物館。 

而「冒險家・探險家學會（Society of Explorers and Adventurers，S.E.A）」嘅成員包括亨利爵士（Henry Mystic）同埋東京迪士尼海洋「美國海濱」高塔飯店（Hightower Hotel）嘅主人──哈里遜·海陶偉三世（Harrison Hightower III），賓客可以從呢個園區更加了解亨利爵士同哈里遜·海陶偉三世之間嘅關係同埋佢哋嘅故事情節。

遊樂設施
----

* 迷離大宅（Mystic Manor）
* 奇幻庭園（Garden of Wonders）

餐飲設施
----

* 大冒險家餐廳（The Explorer's Club Restaurant）

商店
--

* 迷離珍藏店（The Archive Shop）

參考
--

* Hong Kong Main Street Gazette, *不日上映：迷離莊園‧神祕現身*, 1-2-2011.
* 迪士尼擴建模型曝光

睇埋
--

* 灰熊山谷
* 反斗奇兵大本營

出面網頁
----

|  |  |
| --- | --- |
|  | 維基同享有多媒體嘅嘢：**Mystic Point at Hong Kong Disneyland** |

* 迪士尼擴建模型曝光
高第街嘅牌坊
**高第街**（粵拼：gou1 dai6 gaai1）係中國廣東省廣州市嘅其中一條好出名嘅街，以前廣州講嘅第一大鹽商——許拜庭同魯迅夫人——許廣平喺細粒嗰陣，都住過呢度。而呢條街喺越秀區嘅廣州起義路到北京路之間嘅位，大南路嘅南邊冇幾遠嗰度。

而家高第街啲舖頭專門賣泳裝、底衫褲同皮帶比較多。

名
-

其實呢條街都出咗個古仔，從前喺呢條街度有個姓周嘅財主，佢屋企就有米喇，佢就有成10幾條飛女，點知財主就好嗮下，成日都食凈咗一大堆餸響度（嗰陣時係冇提倡節約嘅規定），所以啲乞丐都好鍾意喺開咗餐之後都嚟到周宅附近乞食。而周財主喺心情比較好嗰陣就嗌埋啲飛女將食剩啲餸畀嗮乞丐度，重高興噉接受啲乞丐嘅開恩。相反喺心情唔好嗰陣，連棟門都唔開，甚至將食凈啲餸倒嗮咁滯。而周財主凈係得個嗌「伍阿秀」嘅飛女，成日喺夥計個房度做咕喱，佢個人好乖女嘅，睇到出面啲乞丐冇得食嗰陣就成日丼啲餸畀嗮佢哋食。

喺呢班乞丐入面，有位差唔多15——16歲嘅僆仔，佢既冇阿爸又冇阿媽，細個就出嚟做乞丐喇。雖然話佢個樣唔係好高下，但係佢好精叻㗎！而呢位僆仔係姓高，喺呢班乞丐入面係最細粒嗰位，出面啲僆友就話佢係「高弟」。而阿秀見到高弟之後就諗返佢之前嘅細佬，但係佢嘅細佬好陰功，因為佢鄉下成日都餓嚫，餓到死屄咗，所以佢就好照顧高弟嘅。見到佢咁細個就成日攞啲嘢畀佢食。

後嚟過咗好耐，阿秀就鍾意咗高弟，重成日有來有往，成班乞丐都睇到嗮（有啲乞丐重好鍾意佢添）。話返轉頭，邊位都鍾意阿秀啩？點知成日都俾高弟第一個攞咗先。有啲乞丐就好嬲喇，佢哋就聯手做低個高弟，唔畀佢嚟食。不過高弟就未驚過，後嚟有位乞丐將呢單嘢話咗畀周財主知，就亂咁話：「周家財主嘅飛女同乞丐係唔係兩個人之間挾埋嚟一齊偷佢間屋啲嘢㗎？」

點知周財主聽到呢單嘢啫，就激到眼火爆，佢一下捉住阿秀就猛咁打！！！重大聲噉問佢：「你畀咗啲乜去乞丐度！！！！！！」阿秀就話：「冇啊……啲餸你唔食嘅……」而周財主問佢都問唔到啲乜，就打到阿秀死下死下，結果阿秀噉就俾周財主打㞗死咗喇。

點知高弟收到阿秀死杘咗之後就好傷心，行咗去阿秀個墳度重喊足7日7夜，點知菩薩聽到佢喊就攞咗救命水嚟救返阿秀出嚟，點知阿秀就死過翻生，高第同阿秀就多謝咗菩薩，最後就做咗夫妻重去咗鄉下度種田嚟搵食。就係噉，佢哋兩公婆生活得越嚟越好，後嚟，高弟嘅兩公婆買咗個田返嚟救賺咗大錢，變咗個富豪。而周財主就有錢到成日畊濫嗮，連屋企都冇埋。後嚟高弟返咗嚟廣州就發咗達，佢就買低嗮周財主住嘅成條街（包括埋周財主嘅住宅），之後一家大細就入嗮去住。點知啲人一聽到高弟返咗嚟之後就將呢條街改咗個名，嗌「高弟街」。後嚟有個秀才咁啱行過呢度，話「高弟街」個名唔好聽，就噉改咗個字，嗌咗「高第街」嘅名，而呢條街嘅「高第」兩個字就係「高家府第」噉解。就係噉，「高第街」嘅名就一直用到而家。

### 所謂「許地」

內文：許地 (廣州)
喺清朝嗰陣，第一代許氏家族嘅人喺汕頭市澄海區度搬咗嚟廣州嘅高第街嗰邊住，但係佢好窮。到咗第二代孫——許拜庭喺13歲嗰陣就去咗賣鹽鋪度做童工，由於佢好落力噉做嘢，鋪頭入面最猛嘅梗係佢喇，老細就成日派佢出海買鹽返嚟。點知許拜庭有次買鹽返嚟嗰陣咁啱得咁橋，俾大風暴睺到正，結果同行嘅其中一部船就俾風暴撳沉咗，重有一部係蕩失咗路（嗰陣時係冇GPS定位㗎），遲咗返嚟。凈係得許拜庭指揮嗰部船就順利返到廣州。結果佢買嗰啲鹽變咗獨行生意，個鹽鋪就發咗達。啲行人就話佢有福相，就爭住出大錢嚟買佢去第間公司度做嘢，點知許拜庭冚唪唥都話唔去啦。個店主就好多謝佢，就將佢啲股份劃咗去佢嘅名度，之後間鋪就越嚟越旺，結果許拜庭就變咗廣州第一大鹽商。而許拜庭之後嘅3個仔——許祥光就做咗進士，而許祥光嘅7個仔，冚唪唥都做嗮舉人。尤其係許應鑅同許應騤都分別做咗清朝嘅一品官同二品官。而之後嘅第5代人——許崇清同許崇智都係成個廣東入面出嗮名嘅名人。

史
-

喺中華人民共和國成立之前，高第街重係廣州入面，其中一個最出名嘅商業中心，喺呢條街入面見到好多鋪頭同好多商品響度，其中「九同章」同「三多軒」呢兩個老字號嘅鋪頭就係喺呢條街入面。嗰時，街入面嘅鋪頭都成日做後作坊式工廠。

中華人民共和國成立咗之後，高第街就變咗好多。1978年改革開放咗之後，高第街重變咗廣州服裝等個體戶入面，最出名嘅街。可以話如估嚟咗廣州嘅高第街度就話真係值咗。後嚟話搞入室經營，個街中間啲鋪冚唪唥都拆嗮，而經營方面就轉咗做批發生意。

1980年10月，高第街變咗廣州市第一個工業品市場，重變咗中國內地第一條經營服裝嘅個體戶集貿市場，而佢嘅靈活經營方式重新潮嘅服裝，重吸引埋喺成個中國地區嚟嘅旅客同商販添。

喺1983年—1992年，就係高第街搞得最旺嗰時，成日嚟買衫褲嘅人唔係凈得廣州本地市民，重有係喺中國內地嚟嘅服裝批發商添。

1993年，由於成立咗廣州白馬服裝批發市場嘅關係，有唔少同行嘅人喺高第街嗰邊開分店，有啲高第街嘅個體戶重搬咗去嗰邊。

20世紀90年代中期，由於廣州陸續噉開咗啲服裝批發商廈，有時裝市場地位嘅高第街就開始慢慢噉衰落。而家高第街係一條賣底衫同游水衫嘅街喇。

出過嘅名人
-----

* 林則徐——發動虎門銷煙混動主義名人
* 許廣平——廣東最出名嘅鹽商，魯迅先生嘅夫人。
* 許氏家族後人
許祥光——清朝廣州名紳
許崇智——中華民國粤軍總司令
許祥清——清代教育家
* 張子頤——張九齡嘅後裔
* 李孔修——明朝比較出名嘅畫家
* 許卓——紅軍將領

相關書籍
----

* 俗話廣州 第170頁 ISBN 7-80655-150-6/K·18

連出去
---

* 高第街的由来 網易博客
* 广州市越秀区街巷趣谈 越秀區人民政府官網
* 广州市著名商业街——高第街改革开放三十年的变迁 華語廣播網（粵語版）
* "高第街"由来缘于"靓仔"而非状元 廣州本地寶
* "高第街"名称的由来（广州市） 廣東文化網
* 高第街与许地 360doc個人圖書館
* 取名高第街 缘于"靓仔"而非状元 新快網
* 高第街嘅由来 新浪影音娛樂
「臨記」跳轉嚟呢度。要睇香港組合，請去【**臨記 (香港組合)**】。

**臨時演員**（英文：Extra），又叫**臨記**，**茄哩啡**，係演員嘅一種，僱傭合約係臨時性質，甚至係口頭合約、臨時工，都算係演藝表演工作。佢哋係喺娛樂圈冇人照、冇背景、冇人識，又想入行嘅新鮮人。

有認為臨時演員如果有天份、有潛質，又肯把握機會，都可以有朝一日成為合約演員、甚至大明星，好似吳君如、周潤發咁。

臨時演員演嘅角色包括路人甲、山賊、死屍、宮女咁，唔使開口講對白嘅。又或者扮跟班、企堂同主角、配角做對手戲，背一句半句簡單對白。臨時演員出鏡通常都唔會影到近鏡、大頭嘅。

茄哩啡做主角嘅戲
--------

1987年港產片《胭脂扣》，男主角十二少最後嘅職業就係臨時演員。

1978年有套叫**茄哩啡**嘅港產片，內容以臨時演員何能克（伊雷飾演）爲主。

2019年有套叫**茄哩啡事務所**嘅日本片，內容係以加入Special Actors嘅失業演員大野和人（大澤數人飾演）爲主。

註
-

1. ↑  有講來自英文carefree，無關重要嘅嘢。

參考
--

1. ↑  〈電影術語：「茄哩啡」點嚟？〉. 原先內容歸檔喺2021年6月21號. 喺2021年6月21號搵到.
2. ↑  〈茄哩啡〉. 原先內容歸檔喺2021年8月10號. 喺2021年8月10號搵到.
3. ↑  〈茄哩啡事務所〉. 原先內容歸檔喺2021年8月10號. 喺2021年8月10號搵到.
4. ↑  〈【茄哩啡事務所．影評】絕妙創意拍出低成本「扭橋」傑作〉. 原先內容歸檔喺2021年8月10號. 喺2021年12月12號搵到.
Gracie
**希遜‧格雷斯**（Rickson Gracie，1959年11月21號—）係巴西武術家兼混合格鬥家。佢係巴西柔術黑帶7段，又係格雷斯家族（Gracie family）成員，Hélio Gracie個仔。

希遜‧格雷斯可以話係柔術界嘅傳奇人物，佢總共打過大大話話成四百幾場比賽，包括柔術比賽、街頭博擊、混合格鬥，一場都未輸過。佢唔單止令格雷斯家族聲名大噪，重令全世界興起一般巴西柔術熱。

不敗之謎
----

無錯格雷斯的確贏過好多場比賽，但佢喺混合格鬥嘅官方紀錄係十一勝零和零負，同連贏四百場嘅紀錄好大出入，所以引起對佢不敗嘅質疑，其實，佢四百場不敗紀錄，除咗嚟自混合格鬥，重包括柔術、自由式摔角、桑搏、街頭博擊，佢亦係兩屆巴西自由式摔角冠軍，又係贏過桑搏金牌，重係世界柔術中重量級同無差別級冠軍。

但係呢啲戰績冇計到佢喺一啲獨立組織比賽結果，係咪真係未輸過咁勁？佢老豆Hélio Gracie就咁回應：「如果要全部計晒，咁格雷斯唔止四百場不敗，計到佢一百萬場不敗都得！」

唔理格雷斯係咪真係不敗，定還是可能輸過一兩場都好，四百幾場勝仗已經足夠証明佢夠晒勁揪。

戰績
--

參考
--

1. ↑  Rickson要跟巴西音讀做"Hickson"
2. ↑  BJJ.org. Rickson Gracie 互聯網檔案館嘅歸檔，歸檔日期2006年9月1號，.. *bjj.org*. URL last accessed on April 8, 2006.
3. ↑  Gracie, Hélio. Interview with Hélio Gracie 互聯網檔案館嘅歸檔，歸檔日期2006年6月14號，.. *video.google.com*. URL last accessed April 8, 2006. (GVP format)

拎
-

* Forum discussion on a user posted investigation of Rickson's claimed record
* Official website
* Review of the documentary "Choke" about Rickson Gracie, by DVD Verdict
* Rickson Gracie on IMDB
**萬松園**喺中國廣東省廣州市海珠區，江南中街道下轄嘅萬松園社區同得勝北社區，包括**萬松園**、**萬松里**、**親巷**。北接草芳深坑，東臨得勝崗，南有南村、隔山。

萬松園裏面嘅萬松園市場曾經係河南最大嘅市場之一。舊時，成條萬松路都係市場。家陣，萬松路嘅一端，有一個「萬松園市場」牌坊。嗰度，就係以前萬松園市場嘅入口。今日，萬松園市場喺萬松園17—19號嘅一二層。另外，重有個「松嶠」牌坊，棟喺親巷巷口。近年，牌坊上「松嶠」二字已經完全剝落；親巷嘅瓷片畫畀人貼曬辦證件嘅廣告，有啲畫重俾人整壞。

變遷
--

大概2001年，萬松園11號舊樓拆咗。

2004年，萬松園酒樓執笠，原地出租畀個體戶經營。就喺同一年，萬松園小學同廣州市雲桂大街小學合併，原廣州市雲桂大街小學作為萬松園小學東校區。

2008年，萬松園11-1號同萬松園11-2號起喺萬松園11號原地，作為廣州市第一批經濟適用房。同一年，萬松園一帶開始整飾。

2011年8月，作為江南中街道辦事處嘅萬松園6-1號，同埋隔離嘅萬松園6-2號同萬松園6-3號鑑定為危房，已經拆咗並計劃重建。江南中街辦事處搬去青鳳大街4-1號。同年底，萬松園小學外牆開始拆。

交通
--

廣州地鐵二號線江南西站E出口

睇埋
--

* 萬松里
* 親巷
* 伍家花園
**動物福利**呢個概念一般係指，動物（尤其係受人類控制嗰啲）無論係俾人當係食物、工作工具、友伴或研究需要，都唔應該受到不必要嘅痛苦。呢個立場建基於人類所做作（或唔做）嘅行為需要有相當嘅道德情操，而唔係好似動物權益者咁樣，將動物嘅地位係政治同哲學方面追尋更大嘅權益。唔少動物福利團體喺佢哋嘅聲明上好鍾意用「人道／仁愛」呢啲字眼。

起源
--

最早對動物嘅福祉提出有系統嘅諗法，相信係古代印度河流域文明。佢哋嘅宗教思想認為祖先會輪迴以動物形態返回現世，所以應尊敬待動物如尊敬人一樣。呢種思想被耆那教進一步發揮，及被其他印度宗教所採納。其他根源於亞伯拉罕諸教嘅宗教，就普遍視動物為人嘅財產，並對動物嘅照顧同屠宰訂下規則，以減少喺人類控制下嘅動物承受焦慮、痛苦同恐懼。

### 實踐

1822年起，英國國會議員李察馬田喺國會倡議設立草案，防止虐待牛、馬同綿羊，佢嘅理論係要顯示人類嘅仁愛同和仁慈嘅行為。馬田喺1824年重成為防止虐待禽畜會嘅創辦人之一。1840年，維多利亞女皇賜個會「皇家」稱號。嗰個會透過會員嘅捐助，請咗大批調查人員，搵出虐待動物嘅人，搜集證據，向執法機構舉報。

同類組織亦喺歐洲同美國相繼出現，例如美國防止虐待禽畜會就係喺1866年喺紐約州註冊。

### 原則

1965年，英國政府為回應社會訴求，就委任Roger Brambell教授對農場動物嘅福利事宜進行研究。根據呢個研究結果，喺1967年成立「農場動物福利諮詢委員會」（1979年改組為農場動物福利委員會），呢個委員會提出動物都會有渴求「轉身、弄乾身體、起立、躺下和伸展四肢」嘅自由。確立咗動物福利嘅「五大自由」：

1. 免受飢餓、營養不良嘅自由
2. 免於因環境而承受痛苦嘅自由
3. 免受痛苦及傷病嘅自由
4. 表達天性嘅自由
5. 免受恐懼同壓力嘅自由

比較動物福利同動物權益
-----------

絕大部份動物福利倡議者都覺得，動物權益嘅主張「走得太遠」，唔認同後者要求全面廢除寵養動物同勞役動物，如動物測試、實驗等等。佢哋相信人類喺萬物之靈，有道德責任唔去殘害動物，令動物受不必要嘅痛苦。動物權益倡議者（如Gary L. Francione同Tom Regan）就批評，動物福利觀嘅立場（如一方面提倡畀動物更好嘅生存環境，但又唔堅持禁止勞役動物）係自相矛盾，而且喺道德方面唔能夠接受。不過，唔少動物權益團體（如PETA）都支持改善動物福利，作為一種減少動物所受痛苦嘅短暫措施，但同時以禁止對動物各種形式嘅勞役作為終極目標。

動物權益倡議者論動物福利
------------

本身支持動物權益倡議者同動物解放嘅加拿大倫理學家David Sztybel指出，動物福利一共有六種：

* **動物剝削者嘅動物福利**：靠勞役動物經營嘅工業，佢哋嘅公關宣傳人員往往以搞動物福利嚟證明佢哋對動物好（如屠宰工業嘅發言人）；
* **常識所講嘅動物福利**：大眾對防止以不人道措施對待同善待動物嘅關注；
* **人道主義嘅動物福利**：一種較有理論基礎咁反對殘暴對待／虐待動物嘅主張，但就唔反對大部份勞役動物嘅做法（將動物剝皮做皮草或勞役動物作體育用途除外）；
* **動物解放份子嘅動物福利**：基本上認為應將動物所受嘅痛苦減到最低，但同意為咗更大嘅福祉，如醫療研究等，可以係例外；
* **新動物福利主義**：Gary L. Francione提出呢嗰概念，用嚟形容會一啲勞役動物嘅措施（通過呢啲措施最終可以達致全面禁止勞役動物）；
* 動物福利／權益混頓觀：當兩種概念難以分辨時

Sztybel喺佢本書"The Rights of Animal Persons"(2006)入面，批評話「動物福利」只係為人類係勞役動物作為人嘅食物、衣服、代人做實驗等傷害動物時，令人內心好過啲嘅半桶水方法，誤導人以為已經減輕對動物嘅傷害。佢認為只有動物權益得到確立，先至有真正嘅動物福利。

除咗Sztybel外，重有好多人討論動物福利。另外，唔少國家都訂立規例，落實唔同程度嘅動物福利。

批評
--

有一部份人，否定動物有感受，所以亦冇所謂動物福祉嘅問題。另一批人則指摘，動物福利倡儀者往往將焦點集中喺某幾類動物，批評佢哋有物種主義傾向。

地域差異
----

英國嘅動物福利倡議者比較關注，喺宰殺動物時盡量減輕動物嘅痛苦。呢種觀點並未被美國接受。另外，城市同鄉郊人對動物福利嘅睇法亦往往有顯注不同。

注
-

1. ↑  Sztybel, David. "Distinguishing Animal Rights from Animal Welfare." In Marc Bekoff (ed.). The Encyclopedia of Animal Rights and Animal Welfare, Westport, CT: Greenwood Publishing Group, 1998, pp. 130-132.
2. ↑  Sztybel, David. "The Rights of Animal Persons," Animal Liberation Philosophy and Policy Journal 4 (1) (2006): 1-37.

連出去
---

* Animal Welfare Science Centre Australia's Leading Animal Welfare Science Centre
* Brute Ethics: animal ethics encyclopedia
* Open Directory Project - Animal Welfare Organizations directory category
* US Library of Congress - Selected Internet Resources Animal Welfare, Companion Animals and Veterinary Science
* Power Point Slideshow about AR & Vegetarianism - Mirror where you can download it; with music; warning - some brutal scenes inside.
* Blue Cross of India - registered in 1964
**烏拉爾嘅花楸樹**，係蘇聯時期作嘅一首俄羅斯民歌。啲人成日將歌名翻譯錯做《山楂樹》。呢首歌嘅內容大概係講一個女仔面對著兩個追佢嘅男仔，決定唔到揀邊一個好，於是就想叫佢隔離嘅山楂樹幫下佢。

歌詞
--

### 俄文版

Вечер тихой песнею над рекой плывёт,  

Дальними зарницами светится завод,  

Где-то поезд катится точками огня,  

Где-то под рябинушкой парни ждут меня.  

  

Ой, рябина кудрявая, белые цветы,  

Ой, рябина, рябинушка, что взгрустнула ты.  

  

Лишь гудки певучие смолкнут над водой,  

Я иду к рябинушке тропкою крутой.  

Треплет под кудрявою ветер без конца  

Справа кудри токаря, слева - кузнеца.  

  

Ой, рябина кудрявая, белые цветы,  

Ой, рябина, рябинушка, что взгрустнула ты.  

  

Днём в цеху короткие встречи горячи,  

А сойдемся вечером - сядем и молчим.  

Смотрят звёзды летние молча на парней,  

И не скажут ясные, кто из них милей.  

  

Ой, рябина кудрявая, белые цветы,  

Ой, рябина, рябинушка, что взгрустнула ты.  

  

Кто из них желаннее, руку сжать кому,  

Сердцем растревоженным так и не пойму.  

Оба парня смелые, оба хороши,  

Милая рябинушка, сердцу подскажи.  

  

Ой, рябина, рябинушка, оба хороши  

Ой, рябина, рябинушка, сердцу подскажи.

### 中文版
**丹拿勝利型**（**Daimler Victory**），或者叫丹拿CV系列（Daimler CV series），係一款由英國丹拿喺二次大戰之後出嘅前置引擎巴士，喺1946年推出，取代喺二次大戰期間出嘅丹拿CW系列雙層巴士。

丹拿勝利型可以整成單層巴士或者雙層巴士。底盤有幾個廠家嘅引擎可以用，包括AEC、丹拿CD6/CD650、吉拿5LW/6LW/6LX等等。波箱方面，初期係用Wilson先選式波箱，後來改為丹拿嘅Daimatic半自動，亦可以揀其他棍波。

丹拿勝利型喺英國本土有多間巴士公司買，服務範圍遍及多個城市。除咗英國本土之外，丹拿勝利型巴士亦有被運出口。喺香港，九龍巴士喺1949至1961年間出咗325架勝利型CVG5雙層巴士，其中頭4架喺1949年4月17號投入服務（後來其中一架俾九巴保留），成為香港第一批雙層巴士，其後九巴喺1962至1972年間出咗405架勝利型CVG6雙層巴士，其中220架CVG6全長34尺，係丹拿為咗同34尺嘅AEC Regent五型競爭而特別設計嘅（其他丹拿勝利型雙層巴士最長都係30尺）。

1968年，英國政府開始資助巴士公司買後置引擎雙層巴士，英國本土最後一批丹拿勝利型喺同年交貨，但丹拿繼續為香港市場出勝利型底盤。丹拿勝利型喺1971年12月停產。

|  |  |
| --- | --- |
|  | 維基同享有多媒體嘅嘢：**Daimler CV series** |
尖沙咀五支旗桿，九倉嗰支最高
**九龍倉集團有限公司**（港交所：00004），係香港上市公司兼恒生指數成份股，1886年由遮打爵士同埋怡和洋行聯手創辦，而家係會德豐有限公司（港交所：00020）嘅主要附屬機構，公司喺香港註冊。

而家生意包括：

* 香港空運貨站
* 現代貨箱碼頭
* 九龍倉酒店
	+ 馬哥孛羅酒店
	+ 尼依格羅酒店
* 九龍倉中國
	+ 長沙國金中心
	+ 成都國際金融中心
	+ 重慶國金中心
	+ 無錫國金中心
	+ 上海會德豐國際廣場
	+ 重慶時代廣場
	+ 大上海時代廣場
	+ 長沙時代•奧特萊斯
	+ 成都時代•奧特萊斯

2003年8月份九龍倉集團以實物分派方式每持有10股九龍倉集團股份獲分派1股有線寬頻（港交所：01097）股份。

2017年8月份九龍倉集團以實物分派方式每持有100股九龍倉集團股份獲分派48股有線寬頻股份，落實將有線甩手。

2017年11月份九龍倉集團以實物分派方式每持有1股九龍倉集團股份獲分派1股九龍倉置業（港交所：01997）股份。由於九龍倉集團爾次分拆號嘅業務規模較大，恒指公司打破慣常做法，畀九龍倉集團同九龍倉置業一齊保留喺恒生指數入面，到指數檢討日先至按照制度同既有條件決定係唔係保留兩間公司嘅恒生指數成份股地位，令爾段時間恒生指數成份股嘅數目升到51隻，超過50隻嘅上限。

分拆香港嘅投資物業獨立上市後，九龍倉嘅主要業務涵蓋香港嘅發展物業（包括山頂物業組合同埋九龍東海旁組合）、由現代貨箱碼頭營運嘅港口同埋物流業務，重有中國嘅發展物業同埋投資物業。旗下九龍倉酒店喺亞洲亦經營擴張得好快嘅酒店組合。

經過恒指公司仔細研究，九龍倉置業取代未分拆嘅九龍倉集團嘅恒生指數成份股地位，而剩返九龍倉集團會由恒生指數剔除，2018年3月5號生效。

攷
-

1. ↑  恒生指數有限公司宣佈指數檢討結果，恒生指數有限公司，2018年2月6號

出面網頁
----

|  |  |
| --- | --- |
|  | 維基同享有多媒體嘅嘢：**The Wharf (Holdings)** |

* 九龍倉集團嘅官方網站
座標: 22°18′20″N 114°10′22″E﻿ / ﻿22.30556°N 114.17278°E﻿ / 22.30556; 114.17278

九龍佑寧堂
九龍佑寧堂基石
**九龍佑寧堂**（**Kowloon Union Church**）係香港一間英文傳道跨宗派基督新教教堂，地址喺九龍官涌佐敦道4號，而家被列為香港法定古蹟。九龍佑寧堂係香港基督教協進會嘅教會會員。

九龍佑寧堂亦借啲場地同設施畀其他基督教團體用，其中包括採用粵語傳道嘅合一堂同普通話傳道嘅信義會，同包括眾樂教會同基督路小教會。

歷史
--

英國雖然早喺1860年已佔領九龍，但直到20世紀初先至吸引較多歐籍居民，1902年克寧牧師（Rev. C.H. Hickling）喺九龍英童學校（Kowloon British School）開始宗教聚會，但喺短時間內停辦，到1905年聖安德烈堂建成後，教友轉去嗰度舉行主日崇拜。

1922年大約200名住喺九龍嘅教友簽署一封請願信，同政府申請撥地起一座類似香港佑寧堂跨宗派嘅教堂，曾捐款興建聖安德烈堂嘅保羅·遮打爵士承諾如果獲政府撥地，佢會畀建築費用。

1923年莊士敦牧師（Rev. J. Horace Johnston）抵港着手喺九龍成立聚會，首個聚會喺1924年1月第一個星期日喺中央英童學校（Central British School）舉行。同年9月19號教堂首座建築物（現今教堂嘅禮堂）開放給公眾崇拜。九龍佑寧堂喺1927年正式成立，神學上教堂隸屬基督新教，佢任命嘅主任牧師亦係由主流基督新教教會全體牧師中選出，但教堂會籍就開放畀所有事奉基督為主嘅教友。

2017年6月8日，古物諮詢委員會通過將九龍祐寧堂列為法定古蹟。

交通
--

**交通路線一覽**
港鐵
* █荃灣綫：佐敦站B1、B2出口

巴士

**九龍新界巴士**

|  |  |  |  |  |
| --- | --- | --- | --- | --- |
| 2E | 九龍城碼頭 | ↔ | 白田 |  |
| 6C | 九龍城碼頭 | ↔ | 美孚 |  |
| 6F | 麗閣 | ↔ | 九龍城碼頭 |  |
| 11 | *（冇資料）* |
| 13X | 寶達 | ↔ | 尖沙咀東 |  |
| 14 | *（冇資料）* |
| 14X | *（冇資料）* |
| 26 | *（冇資料）* |
| 30X | 荃威花園 | ↔ | 黃埔花園 |  |
| 98D | *（冇資料）* |
| 98P | *（冇資料）* |
| 203C | *（冇資料）* |
| 219X | *（冇資料）* |
| 296D | *（冇資料）* |


**大嶼山或機場巴士**

|  |  |
| --- | --- |
| A22 | *（冇資料）* |
| E23 | 機場（地面運輸中心） | ↔ | 慈雲山（南） |  |
| N11 | *（冇資料）* |


**過海隧道巴士**

|  |  |
| --- | --- |
| 102 | *（冇資料）* |
| 104 | *（冇資料）* |
| 110 | *（冇資料）* |
| 112 | *（冇資料）* |
| 117 | *（冇資料）* |
| 118 | *（冇資料）* |
| 171 | *（冇資料）* |

專線小巴

**九龍專線小巴**

|  |  |
| --- | --- |
| 26 | *（冇資料）* |
| 26A | *（冇資料）* |
| 26X | *（冇資料）* |
| 57M | *（冇資料）* |
| 80M | *（冇資料）* |

關注計劃
----

九龍佑寧堂每年會撥出部分資金支援香港、亞洲同世界各地一啲小團體嘅工作，2006年受惠團體包括：

* 西藏慈善團體（Tibet Charity）
* 香港外傭之家（Bethune House）
* 緬甸學童
* 四川神學院（Theological Seminary in Sichuan）
* 可愛忠實之家（Home Of Loving faithfulness）
* 傳教及關注計劃緊急基金（MOF Emergency Fund）

參考
--

1. ↑  〈古諮會通過東蓮覺苑、九龍佑寧堂、大澳楊侯古廟列法定古蹟〉. 《香港01》. 2017-06-08.
2. ↑  〈古諮會通過東蓮覺苑佑寧堂楊候古廟列法定古蹟〉. 《蘋果日報》. 2017-06-08. 原著喺2017-06-17歸檔. 喺2018-02-11搵到.

* 1984年「九龍佑寧堂60周年紀念」所寫嘅文章

睇埋
--

* 香港佑寧堂
* 聖安德烈堂

出面網頁
----

* 九龍佑寧堂
* 第1032章 《九龍佑寧堂法團條例》
唔好同**太子道迴旋處**搞亂。
九龍城迴旋處近太子道東西交界
**九龍城迴旋處**（英文：**Kowloon City Roundabout**）係香港九龍城一個迴旋處，又稱「九龍城交匯處」。依個迴旋處包圍住世運花園，1970年代初落成，連接太子道東、太子道西、亞皆老街同馬頭涌道等。

簡介
--

啟德機場重喺度嗰陣，九龍城迴旋處係連繫機場對外嘅交通道路，所以日日嘅流量非常之高。即使啟德機場搬咗，九龍城太子道、馬頭圍道同亞皆老街都係九龍區嘅交通大動脈，就算迴旋處對上起咗三條行車天橋，等啲車可以兜過迴旋處，但車流都係咁頻繁。

歷史
--

好耐以前，喺以前九龍城聖山東北山腳有舊裂開咗嘅岩石，依舊石就好似問卜嗰啲珓杯，所以啲人就叫佢珓杯石。舊石喺戰時日軍擴建啟德機場嗰陣就冇咗，不過後嚟啲人傳傳下，就變咗叫「靠背石」（Kau Pui Shek）。後來嗰度起咗個巴士總站，「九龍城巴士總站」，又叫「靠背石巴士總站」（Kau Pui Shek Bus Terminus），後來改建為九龍城迴旋處而拆咗。

本身仲有條珓杯石村，大概喺而家世運道嘅北面，以前聖山嘅東北面，馬頭涌嘅西南面，衙前塱嘅西北面，望住九龍灣。仲有，嗰時有條珓杯石道，係由馬頭涌道分出嚟嘅。依家嗰度仲同舊石有關係嘅，就得番太子道行車天橋底嘅「靠背石變電站」。

喺七十年代，啟德機場不停發展，仲有海底隧道於1972年通車，東九龍嘅車流經九龍城迴旋處渣去海底隧道。為咗紓緩路面交通流量，政府決定起幾條行車天橋橫跨九龍城迴旋處，喺1972年2月13日至4月28日分階段通車。政府為咗行人安全，喺迴旋處地底起四條行人隧道連接九龍城、世運花園同土瓜灣。

太子道交匯處紀念碑

塞車問題
----

由於來往九龍西同九龍東嘅交通依賴九龍城迴旋處，所以依度成日都會塞車。

喺2016年4月7號，九龍城區議會轄下嘅交通及運輸事務委員會討論同總結咗三個塞車嘅原因。

* 龍崗道違例泊車問題嚴重，搞到由龍崗道塞到迴旋處。
* 亞皆老街巴士站有太多條巴士線，巴士埋站塞住條路。
* 亞皆老街站同馬頭涌道嘅香港家庭計劃指導會站太近。

討論後得出幾個建議搞下塞車問題。

* 建議運輸署諗下取消或改善亞皆老街巴士站擺位
* 叫警方捉緊啲龍崗道嘅違例泊車問題
* 建議運輸署唔畀車輛喺特定時間揸入龍崗道
* 喺每個入口加啲交通燈控制車流

參考
--

1. ↑  〈路政署 - 九龍道路〉. 《路政署》. 原著喺2020-08-12歸檔. 喺2020-01-06搵到.
2. ↑  〈九龍城有嚿靠背石？〉. 《史檔》. 2018-09-21. 喺2021-01-07搵到.
3. 1 2  〈宋王臺與珓杯石〉. 《香港文物 Hong Kong Heritages》.`{{cite web}}`: CS1 maint: url-status (link)
4. ↑  歷史時空 (2019-07-05). 〈1949年-1950年 九龍城《靠背石巴士站》(珓杯石）〉. *facebook*.`{{cite web}}`: CS1 maint: url-status (link)
5. ↑  〈九龍城區議會管轄下交通及運輸事務委員會委員第三次會議會議議工作進度報告〉 (PDF). 《九龍城區議會文件第38/16號》.`{{cite web}}`: CS1 maint: url-status (link)
俄羅斯方塊
**俄羅斯方塊**（粵拼：ngo4 lo4 si1 fong1 fai3；英文：**Tetris**、俄文：**Тетрис**）係1980年尾至1990年代初風靡全世界嘅電子遊戲，一般畀人歸類做解謎類，係落下型益智遊戲嘅始祖。

有研究者發現玩俄羅斯方塊遊戲有助於防止創傷後壓力症候群嘅發生，可能係呢個遊戲能夠對大腦儲存視覺記憶嘅功能產生干擾，從而保護病人免受創傷後應激反應嘅影響。

亦有學者發現玩俄羅斯方塊並且佩戴一種特殊嘅眼鏡可以治療細路弱視。

簡介
--

俄羅斯方塊原本係前蘇聯科學家阿列克謝·帕基特諾夫（Алексей Леонидович Пажитнов）喺1984年6月利用空閑時間所編寫嘅遊戲程序，據講遊戲嘅作者最鍾意網球（Tennis）運動，於是，佢將源自希臘話嘅tetra（意為「四」）同佢結合，造咗「Tetris」一詞，之後開始提供授權畀各個遊戲公司，造成各平台上軟件大量發行嘅現象。

Game Boy版嘅俄羅斯方塊喺日本賣出424萬套，係Game Boy史上最賣得嘅遊戲。波斯灣戰爭時，亦係前線美軍最常用來消磨時間嘅遊戲之一。

由於俄羅斯方塊具有數學性、動態性同知名度，亦經常被用來作為遊戲程式設計嘅練習題材。按照健力氏世界紀錄大全，俄羅斯方塊家陣共有9個世界紀錄，例如手提電話下載次數最多嘅遊戲等。

特點
--

俄羅斯方塊嘅最大特點係佢無法用任何實體嘅形式進行，淨係可以用喺平面形式進行。

規則
--

* 俄羅斯方塊係由下面呢幾種四格骨牌構成，全部都由四個方塊組成：
	+ I：最多消除4層
	+ J：最多消除3層
	+ L：最多消除3層
	+ O：最多消除2層
	+ S：最多消除2層
	+ Z：最多消除2層
	+ T：最多消除2層
	+ 有啲遊戲有單格方塊，可以穿透固定嘅方塊到達最下層空位。其他嘅改版度出現更多特別嘅造型。

* 方塊會由區域上方開始緩慢繼續跌落去。
* 玩家可以做嘅操作有：以90度為單位旋轉方塊，以格為單位左右移動方塊，以及畀方塊加速落下。
* 方塊跌到落區域最底或者跌到落其他方塊上唔能夠再向下移動嗰時，就會固定喺嗰度，之後新嘅方塊出現喺區域上方開始跌落。
* 當區域中有一橫行嘅格仔全部由方塊填滿時，嗰行列就會被消除並成為玩家嘅得分。同時消除嘅行數越多，得分就會越高。
* 當固定嘅方塊堆到區域最頂而唔能夠消除層數時，遊戲就玩完。

一般來講，遊戲重會提示下一個將會跌落嘅方塊，熟練嘅玩家會計算到下一個方塊，評估而家要點樣進行。由於遊戲能夠不斷進行落去對商業用遊戲唔太理想，所以一般重會隨住遊戲嘅進行而加速提高難度。

變種遊戲
----

俄羅斯方塊由於好受歡迎，有啲遊戲廠商用佢做藍本，開發出唔同嘅變種遊戲：

* **決戰俄羅斯**（Face to Face）：台灣交通大學大一學生蔡祈岩同王功華製作並喺1990年由台灣嘅智冠科技（當時叫軟體世界）出版，加入兩人對戰同好多道具，並首創同電腦對戰功能，以操作流暢同合理設計將呢款遊戲推向全新高度，迅速風靡中港台同亞洲各國，係華人自製電腦遊戲嘅先河。
* **立體方塊**：將原本2D嘅方塊改為3D，以增加遊戲嘅挑戰性。
* **臉譜方塊**：將人嘅臉譜分割成五等份（額頭、眼、鼻、嘴、下巴），將隨機跌落嘅臉譜各部份拼成正確嘅臉譜就可以消除並得分。

知識產權問題
------

俄羅斯方塊嘅智慧財產權由前蘇聯嘅外國貿易協會（ELORG）持有，而家由The Tetris Company繼承。雖然大型機器上販售嘅俄羅斯方塊遊戲多數有授權，但因為佢規則簡單、容易開發，事實上有好多未經授權嘅產品亦到處散佈。1990年代初期，全世界大量流行嘅小型遊戲機，大半係類似俄羅斯方塊嘅遊戲，都係未經授權產品。

甚至，好多特登唔用Tetris個名嘅類似俄羅斯方塊嘅遊戲機器喺著作權官司度事實上都得到勝訴。呢個意味住俄羅斯方塊呢種單純數學性質嘅遊戲，權利人喺著作權訴訟度亦好有可能居於劣勢，咁樣對遊戲開發廠商來講係好大嘅衝擊。因此，好多遊戲開發廠商都有唔太願意開發呢類數學性質遊戲嘅傾向。

睇埋
--

* 俄羅斯方塊99

參考
--

1. ↑  SORA SONG (2010-11-10). "Study: Playing Tetris to Prevent PTSD Flashbacks". *Time*. 喺2010-11-16搵到.
2. ↑  "Playing Tetris can cure children's lazy eye" (英文). 2012年9月4號.
3. ↑  〈俄羅斯方塊25周年\_cnBeta最新消息\_cnBeta.COM〉. 原著喺2009年6月4號歸檔. 喺2012年11月2號搵到.
4. ↑  "Search Results". *Guinness World Records* (英國英文). 喺2021-04-25搵到.
5. ↑  "Most downloaded mobile phone game". *Guinness World Records* (英國英文). 喺2021-04-25搵到.
《**俏郎君**》係香港歌手張敬軒喺第八張粵語大碟《The Brightest Darkness》入面第四隻歌。隻歌由黃偉文填詞，徐浩作曲，Mac Chew編曲，張敬軒同廖志華監製。

簡介
--

填詞人黃偉文話呢隻嘅靈感嚟自1973年同名電影《俏郎君》。

MV
--

呢套MV係用電影模式去拍。喺MV度，不時有對白大聲過把聲嘅情況，有部份觀眾唔滿意MV嘅剪接手法，而黃偉文喺Instagram鬧：「我完全尊重別人在我歌詞上的再創作，不過啲對白可摸耳（可唔可以）唔疊住個歌手唱歌呢？喺前奏間奏過門Outro（結尾）先講唔得咩？可以完全唔講當然就最好啦，請問仲有無人同我一樣咁怕嗰啲講對白疊住唱歌或者停晒啲音樂嚟比佢做戲搞到斷吓斷吓嘅MV？」。

之後張敬軒就喺Instagram上載Album Edition MV，將本來嘅人聲對白全部刪走，只留低佢把聲。

| 歌名 | 長度 | 發佈日期 | 主角 | MV連結 |
| --- | --- | --- | --- | --- |
| 《俏郎君》 | 6:04 | 2021年1月7號 | 黃德斌、周家怡 | 連結 |
|

參考
--

1. ↑  〈張敬軒新歌《俏郎君》取材同名電影　填詞黃偉文︰留咗48年的題材〉. 香港01. 2021-01-07. 喺2021-03-01搵到.
2. ↑  〈【反車又爆炸】軒仔新歌《俏郎君》MV落重本 周家怡半裸激戰黃德斌〉. 頭條日報. 2021-01-08. 喺2021-03-01搵到.
3. ↑  劉傳謙 (2021-01-24). 〈《俏郎君》MV對白太嘈激嬲黃偉文　張敬軒親推「滅聲原版」獲激讚〉. 香港01. 喺2021-03-01搵到.

連出去
---

* 《俏郎君》官方MV
* 《俏郎君》Album Edition嘅官方MV
* 《俏郎君》官方音頻
**廖舜禧博士**（英文：**Dr. Hayson Liu**），人稱「廖 Sir」，係香港大學中文學院高級講師，體驗學習及交流計劃總監、中文及文化工作室總監、拓展部學術總監。廖 Sir 主要教大學中文課程，亦有舉辦書法、美學、茶禪、古樂、棋藝等等嘅文化工作坊。

廖 Sir 先後曾經同幾十間高校及中外機構合作，每年帶過千名學生同各界人士去一帶一路地區同埋中國考察交流，足跡遍及絲綢之路、川藏古道、茶馬古道、雪域天路（古道系列）；青藏高原、黃土高原（高原系列）同埋嶺南、京滬、甘南、雲貴、緬甸（文化/服務學習系列）；2020年積極開拓「文化創意實習」，同頂尖中外文化機構建立實習夥伴關係，亦開展「東南亞語文教育計劃」，同東南亞國家合作推展保育、語言及文化交流。亦舉辦「古琴」、「書法」、「戲曲」、「茶藝」等深度藝文考察系列。佢帶領過嘅交流同考察計劃曾經拎到國家教育金獎、中央電視台「最佳組織獎」。

教學方面，廖sir獲得多項殊榮，包括香港大學「Faculty Excellence Teaching Award」、理工大學「Outstanding Teaching Award」及「Inspiring Teaching Award」、中文大學「Outstanding Teaching Award」、教育局(教育署)「全港最值得表揚老師大獎」等等。

廖 Sir 積極推動知識交流，2016年起參與傳媒拍攝，致力推廣粵語、廣府及香港文化，亦積極推動「同行教育計劃」，教授非華語學生粵語同中華文化。佢亦主持多個無綫電視節目。

簡歷
--

廖舜禧先後喺寶血會伍季明紀念學校、荃灣聖芳濟中學、香港中文大學同倫敦大學畢業，中學期間連續四年攞全香港書法比賽同演講辯論比賽冠軍。

傳媒演出
----

* 《粵講粵㜺鬼》（第 1-4 輯）
* 《學是學非》（第5、6輯）

參考文獻
----

* 預設愛國教育難有果效 感受山河大地事半功倍. 信報教育講論. 2020-04-03.
* 【粵講粵㜺鬼】四大原因成今年最好睇節目　有戴祖儀只係其中之一. HK01. 2019-07-01.
* 港台《旅遊樂園》訪談片段:《港大中文學院雲南意義之旅》. 2015-01-16.
* 雲南大學舉行"香港與內地高等學校師生交流計劃項目"研習班開班儀式. 2015-03-16.
* 世界聽我說——兩岸四地文化辯論大賽. 2016-10-18.
* 新年專題：考你小學雞冷知識 雞年雞事知多少？. FAMILY - 明報OL網. 2017-01-24.
* 【專題籽】廣東雞有幾俗?　雞字俗語耐人尋味. 蘋果日報. 2017-01-28.
* 香港青年協會 讚好校園：卸。廖舜禧. 2017-10-13.
* 青協「讚好活動」：「同行教育之少數族裔港大文化遊」. 2018-02-03.
* 同行教育之少數族裔港大文化遊. 2018-02-03.
* 深度探索兩地文化：HKU得獎名師Hayson 帶隊 中學生暑假出走成都. 2018-06.
* 《學是學非》是非精化身古代美人. TVBUSA 官方網站. 2018-09.
* 香港大學教育同工來訪 – 田家炳基金會. 2018-10-02.
* 我們的英雄地  第一屆全港非華語學生硬筆書法比賽頒獎典禮. 2019-02.

出面網頁
----

* 廖舜禧嘅Facebook頁
* 廖舜禧嘅Instagram頁
* 廖舜禧嘅網站
* 香港大學中文學院 - Mr. LIU Shun Hei Hayson 廖舜禧先生
* Hayson, Shun Hei Liu - Linkedin
**騎呢**（粵拼：ke4 ne4，注意「呢」字係陽平聲）係一個粵語形容詞。佢嘅定義有啲含混，有時用嚟形容人哋衣着打扮核突，有時指人哋舉止論盡失禮，有時指人哋性格古怪。總之，佢帶有三尖八角、岩岩慚慚嘅意思。騎呢嘅人，唔單止同社會大部分人接受嘅標準唔同，而且個差異重要係帶有貶義嘅。

源考
--

參考連結裏面嘅新春秋（係一個部落格），好認真咁考證過騎呢嘅出處，佢相信騎呢原本係文言文裏面嘅「痀僂」，指人哋駝背。因為啲古人傾向將身體缺陷、智力蠢鈍同埋外表醜樣，睇成差唔多嘅情況，所以騎呢亦都混合咗上述嘅幾種意思。

應用
--

騎呢嘅講法，係1997-1998年左右開始喺香港流行，電台DJ快慢必成日講，啲演藝界人士又講，講講吓就行咗。呢個詞語有好多種寫法，可以寫做「騎哩」、「奇離」等等，好唔統一。喺1998年，香港蘋果日報編輯部曾經出過一份內部通告：當時港聞版同娛樂版，對於呢個詞語有唔同嘅寫法，好混亂，通告要所有版面以後統一寫「騎呢」。財經版有人貼咗張通告出嚟，下面有人多手寫咗句：「乜呢張通告咁騎呢嘅？」

現代社會好多人講求標奇立異嘅個性，寧願俾人話騎呢，都好過好似倒模啤出來咁平庸；所以騎呢這個詞語，又染上咗一啲黑色自嘲嘅意味，自認騎呢嘅人，有時可以將自己當成古代嘅竹林七賢，岩慚得嚟夠特別咁話。

社會學嘅分析
------

身體缺陷、智力蠢鈍，同埋外表醜樣，本來係好唔同嘅事。社會將「唔標準」嘅情況統統歸做一類：騎呢/痀僂。點解會俾人混為一談呢？

根據福柯嘅分析，人類有一種好常見嘅心理結構，喺「正常」同「唔正常」之間畫一條線。透過強調「唔正常」嘅人有幾唔正常，例如監禁佢哋、醫治佢哋、懲罰佢哋，行動嘅人本身，同時肯定緊自己屬於「正常」嘅身分。

根據 Mary Douglas 嘅分析，凡親唔能夠簡單分類嘅物品，人類喺認知嘅時候，潛意識都會覺得呢啲嘢有危險，需要隔離或者敬而遠之。

出面網頁
----


|  |  |
| --- | --- |
|  | 維基辭典有呢個詞嘅解釋：**騎呢** |

* 新春秋寫嘅《騎呢考》
* 人類學家 Mary Douglas 寫嘅 Purity and Danger
**周澤榮**（Chau Chak Wing，1954年—）係喺澳洲經商嘅中國人。

部分有名嘅業務
-------

佢旗下業務主要有僑鑫集團，比較多澳洲華人認識嘅，係旗下嘅澳洲中文傳媒《澳洲新快報》，但新快報已經喺2019年結束咗報章業務，而喺2021年3月29號，佢哋公司網站宣布，因為業務全面轉型，停止更新旗下網站。

政治參與同其他事件
---------

喺2018年8月，美國政府嘅美中經濟與安全審查委員會China's Overseas United Front Work: Background and Implications for the United States報告書，當中點名提到周澤榮同埋另一個同樣係喺澳洲經商嘅華裔商人黃向墨，喺澳洲同紐西蘭進行滲透。

2021年2月，澳洲SBS報導，周澤榮涉嫌參與前聯合國主席嘅賄賂醜聞。

參考
--

1. ↑  〈【本地中文傳媒寒冬】17年歷史《澳洲新快報》網站停刊〉. *SBS Your Language* (繁體中文). 喺2021-04-01搵到.
2. ↑  "China's Overseas United Front Work: Background and Implications for the United States | U.S.- CHINA | ECONOMIC and SECURITY REVIEW COMMISSION". *www.uscc.gov*. 喺2021-04-01搵到.
3. ↑  〈【FBI調查】周澤榮涉20萬元賄賂聯合國官員〉. *SBS Your Language* (繁體中文). 喺2021-04-01搵到.
蛇島
**蛇島戰役**係2022年2月24號俄羅斯入侵烏克蘭嘅時候發生喺黑海蛇島上嘅戰役。

經過
--

2022年2月24號下晝六點，烏克蘭邊防局話黑海蛇島被俄羅斯海軍嘅莫斯科號同埋威斯利·比可夫號襲擊。

雙方開火前，俄羅斯戰艦先向蛇島上嘅13名邊防部隊人員（俄羅斯話有82個軍人）發出警告：

>  蛇島，我係一艘俄羅斯戰艦，我建議你哋放低武器投降，否則我哋會開火，聽唔聽到？ 
> 
> 

之後蛇島嘅邊防部隊人員回應：

>  俄羅斯戰艦，屌你老母！（俄文: 'Русский военный корабль, иди на хуй'） 
> 
> 

對話後無耐兩艘俄羅斯戰艦向蛇島開火，有邊防部隊人員直播戰艦開火嘅情景，喺當日傍晚時分，烏克蘭邊防局表示同島上部隊失去聯繫。

事後
--

烏克蘭當局首先話13名邊防部隊人員全部拒絕投降而死晒，後來話佢哋未死，只係被俘虜。

俄羅斯當局話82名軍人全部被俘虜，佢哋簽署協議承諾唔會對俄羅斯軍方採取軍事行動就會好快釋放。

烏克蘭話「莫斯科號」喺2022年4月13號中咗兩枚海王星導彈，俄羅斯國防部喺4月14號話「莫斯科號」沉咗，但就冇話係畀導彈打中。

影響
--

反戰示威
「俄羅斯戰艦，屌你老母！」呢一句話喺網上廣傳，成為烏克蘭支持者同埋反戰嘅人嘅口號。

烏克蘭總統澤連斯基之後宣佈授予13名邊防部隊人員烏克蘭最高軍事榮譽「烏克蘭英雄」。

睇埋
--

* 俄羅斯入侵烏克蘭
* 基輔戰鬼
* 莫斯科號導彈巡洋艦

攷
-

1. ↑  "Putin's navy on the run! Russian warships move away from Ukrainian coast". *Daily Mail Online*. 2022-04-14.
2. ↑  "Russian warship: Moskva sinks in Black Sea". BBC. 2022-04-15.
**周祖謨**（謨讀無，粵拼：zau1 zou2 mou4；1914年11月19號—1995年1月14號），字**燕孫**（jin1 syun1），係中國嘅語言學者。

佢唔用近代嘅語言學理論，而係立足中國嘅音韻學、訓詁學傳統，喺呢個範圍內搞嘅研究質量好高。

生平
--

周祖謨原籍浙江杭州，但喺北京出世大。

1932年入學北京大學，1936年畢業。畢業論文係《篆隸萬象名義中之原本玉篇音系》（《問學集》收錄），同同時期河野六郎嘅畢業論文一樣攞同樣嘅題材。畢業後佢就職喺南京嘅中央研究院歷史語言研究所，1937年返北平（北京）見屋企人，咁啱抗日戰爭爆發，因爲噉滯留喺北平，於是去輔仁大學教書。

戰後嘅1947年就任爲北京大學中文系嘅副教授（1950年做教授）。中華人民共和國成立後亦繼續喺北京大學教書。

主要著作
----

《漢魏晉南北朝韻部演變研究》（同羅常培共著，科學出版社，1958年）根據押韻資料研究漢代到南北朝嘅音韻變化，原本預定全四冊，但只出版咗第一分冊（漢代部分）。

《廣韻校本》同《廣韻校勘記》（商務印書館，1938年）係以澤存堂本嘅《廣韻》爲元本，訂正咗錯誤而成嘅著作，而家市面賣嘅《廣韻》通常係基於呢個版本。

《唐五代韻書集存》（兩冊，中華書局，1984年），呢部著作收集咗從敦煌等地發現嘅30種切韻系韻書，解說咗後影印出版，呢部著作雖然集大成，但印刷質量非常之差。

《方言校䇳》（巴黎大學北京漢學研究所，1951年，之後科學出版社，1956年）係傳統嘅《方言》研究嘅集大成，佢收集諸多版本，做咗校勘，係部重要著作。呢類著作仲有《爾雅校䇳》（1984年）、《釋名校䇳》（《文史》47期，1998年）、《洛陽伽藍記校釋》（1956年）。

周祖謨嘅主要論文當中有15篇出版爲《漢語音韻論文集》（商務印書館，1957年），之後有含埋呢啲文章嘅《問學集》（兩冊，中華書局，1966年）。《問學集》收埋有關《切韻》成立嘅基本論文，有名嘅如《切韻的性質和它的音系基礎》。

仲有以下論文集。

* 《周祖謨語言文史論集》（浙江古籍出版社，1988年）
* 《周祖謨學術論著自選集》（北京師範學院出版社，1993年）
* 《周祖謨語言學論文集》（商務印書館，2001年）
* 《周祖謨文字音韻訓詁講義》（天津古籍出版社，2004年）
* 《周祖謨文選》（北京大學出版社，2010年）

註
-

1. ↑  線裝本。喺中華人民共和國時代呢兩本書出咗洋裝本。

參攷文獻
----

* 王紹新 (1981年). 〈周祖謨〉. 《中國現代語言學家. **1**》. 河北人民出版社. p. 284～292.

|  |  |
| --- | --- |
| 權威控制 | 
* WorldCat
* VIAF: 53016956
* LCCN: n81117471
* ISNI: 0000 0000 7890 5492
* GND: 141214910
* SUDOC: 181467518
* DILA: A034316
* NDL: 00749444
* CiNii: DA07486953

 |
新鮮出爐嘅蛋撻
**蛋撻**，即係用蛋做餡嘅撻，做法係將餅皮放入圓形嘅模，倒入溝埋砂糖同雞蛋嘅蛋漿，然後放入焗爐；焗出嚟嘅蛋撻外層係鬆脆嘅撻皮，內層就係黃色瓊埋嘅香甜蛋漿。

歷史
--

由英國傳入，後成為香港著名地道美食。同英式蛋撻分別係，港式蛋撻嘅蛋漿只係溝水，所以又叫撻水，以嫩滑見稱，焗好嘅蛋撻內嘅蛋漿表面滑如水般反光，主張新鮮出爐趁熱食，種類除咗曲奇皮，仲有酥皮蛋撻，英式蛋撻嘅蛋漿會混入忌廉、溫呢拿等料，未注入撻殼前已先煮過，蛋撻焗好後要癱凍至室溫，亦都唔會用酥皮。

西方糕點傳入香港後，其中一部份形成西餅呢個港式概念。而蛋撻就衍生出原創嘅港式西餅椰撻。

種類
--

香港蛋撻以皮分為**牛油蛋撻**同埋**酥皮蛋撻**兩種：

* **牛油蛋撻**撻皮光滑完整，好似一塊盆形嘅餅乾，有浸牛油香味，類似西餅嘅餡批底皮（Pie Crust），食落似曲奇，所以又叫**曲奇皮蛋撻**。
* **酥皮蛋撻**撻皮係一浸浸薄酥皮，近似西餅嘅牛油酥皮（Puff Pastry）；但因為用咗豬油（Lard），出來嘅酥皮會粗啲；因為撻皮厚啲，所以餡都會少啲。

亦有喺蛋漿入面混入其他料，例如奶撻、薑汁蛋撻、蛋白蛋撻、朱古力蛋撻同燕窩蛋撻等等。

文化
--

蛋撻作為香港文化嘅標誌之一，亦喺多個大眾娛樂同文化作品中出現。例如：

* 《牛油蛋撻》，有一首歌以牛油蛋撻作為歌詞嘅歌為人熟知，並無正式歌名，歌詞有多個些微唔同嘅版本，有個版本（大約二千年楊紹鴻、張國林填詞版本）當中一部份係「滑滑劣劣　似豬膏咁滑　牛油蛋撻無咁滑　撩人面珠　我想錫一啖　嘩　味香滑如食新鮮蛋撻」。
* 《光輝歲月》為一個以香港回憶作為賣點嘅遊戲，遊戲入面其中一個道具係蛋撻。

註
-

1. ↑  **撻**係英文"tart"嘅譯音，指餡外露嘅餅；餅皮包實啲餡嘅就叫批(pie)

睇埋
--

* 葡撻
座標: 22°26′43″N 114°03′48″E﻿ / ﻿22.44528°N 114.06333°E﻿ / 22.44528; 114.06333

周王二公書院
**周王二公書院**，香港舊日一書院，喺錦田水頭村，現為歷史古蹟，地屬元朗區。大清初時，廣東有遷海令，民不聊生。廣東官員周有德同王來任，上奏廢除遷海令，錦田鄉民得以還鄉，於是乎起書院，紀念二公功蹟。康熙二十四年，即一六八五年落成，曾經多次重修，一九八五年，香港政府評為香港三級歷史建築，及後二〇一〇年八月三十一號，再評為香港二級歷史建築。錦田樹屋，見證清初遷海令，如何破壞居民生計，周王二公書院，見證廢除遷海令，居民如何喜悅。

歷史
--

大清初起時，大明遺臣反清不斷，駐守台灣嘅鄭成功，以水師攻畧沿海，最具威脅。康熙元年，即一六六二年，清廷聽從鄭氏降將黃梧提議，「滅賊五策」，包括長達二十年遷海令，規定沿海居民，內遷五十里，以防同鄭氏相通。政策有效打擊鄭成功勢力，不過，就搞到沿海居民流離失所，田園荒蕪，生計盡失，單係新安縣沿海地帶，有三分之二居民遷走，即係香港全境，無一倖免。康熙四年，即一六六五年，兩廣總督周有德，以及廣東巡撫王來任，上疏力陳遷海令六大害，害遍廣東，直到康熙八年，即一六六九年，清廷批准復界，居民容許回鄉。

康熙二十三年，即一六八四年，錦田鄉人提議，村內起周王二公書院，感謝周王二人，以記恩德，兼教育子弟。翌年，書院起好，並搭戲台酬神，舉行打醮。以後打醮，十年一屆，超度搬界亡魂，祈求平安，習俗流傳至今。

建築
--

周王二公書院，屬兩進式，中有天階，旁邊有走廊，兼有廚房，有門廳毗連。正殿奉周王二公神位。書院牆壁，青磚砌成，赭色門框，門楣上面寫住「周王二公書院」金漆大字，檐墊壁畫，畫上花卉等物，門旁邊對聯：「粵海被鴻猷萃一姓以報功虔恭罔懈 錦田歌樂土際中天而獻壽歷久彌芳」。院前面大片空地，太平清醮在此舉行。

出面網頁
----

* （繁體中文 - 香港） 元朗區文物徑簡介
* （繁體中文 - 香港） 錦田鄉－打醮2005
《**Maru Maru Mori Mori!**》（日文：**マル・マル・モリ・モリ!**）係日本富士電視台2011年人氣電視劇《契爸唔易做》（マルモのおきて）嘅主題曲，由劇中演員蘆田愛菜同埋鈴木福組成組合「薰同友樹，間中重有木吉」演唱。

組合
--

「**薰同友樹，間中重有木吉**」係由《契爸唔易做》劇入面兩個6歲嘅童星組成，「薰同友樹」係指劇中嘅龍鳳胎姐弟——笹倉薰（蘆田愛菜 飾）同埋笹倉友樹（鈴木福 飾）；至於「木吉」就係劇入面高木家養嘅一隻狗嘅名。

簡介
--

《Maru Maru Mori Mori!》得到出乎意料嘅高人氣，帶起咗「Maru Mori熱潮」。開放網絡下載以嚟，長期喺各大主要音樂銷售網站嘅排行榜上佔據前列位置。喺2011年5月27號得到RIAJ收費音樂下載榜嘅週間冠軍。6月1號同時得到RecoChoku嘅週間手機全曲下載、手機片段下載雙料冠軍，重有2011年5月度手機全曲下載、手機片段下載嘅雙料冠軍，成為史上最細嗰就得到RecoChoku雙料月間冠軍嘅音樂人。喺2011年5月31號，更係歷史性喺RecoChoku同時獲得六大下載排行榜嘅冠軍，又稱為史上最年輕六冠制霸嘅音樂人。

喺實體唱片方面，Oricon統計發行首週銷量達3.5萬張，排行第3位，係Oricon史上進入單曲榜前十位最年輕嘅音樂人。

歌曲嘅音樂錄影帶附有蘆田愛菜同埋鈴木福兩人舞蹈動作，CD內頁重有舞蹈嘅簡易教學說明，呢種舞蹈被稱為「Maru Mori舞」，受到大眾廣泛嘅歡迎。好多人都學同埋模仿呢種簡單而可愛嘅舞蹈動作，重有人將自拍模仿片段擺上YouTube等視頻網站上分享。

收錄曲目
----

1. Maru Maru Mori Mori!（完整版）
2. Maru Maru Mori Mori!（電視版）
3. Maru Maru Mori Mori!～阿薰唱版本！
4. Maru Maru Mori Mori!～友樹唱版本！
5. Maru Maru Mori Mori!（完整版卡拉OK）
6. Maru Maru Mori Mori!（電視版卡拉OK）

參考
--

1. ↑  〈レコード協会調べ 2011年05月18日～2011年05月24日＜略称：レコ協チャート（「着うたフル(R)」）＞[[Category:有日文嘅文章]]〉. 原著喺2014年10月9日歸檔. 喺2012年5月7日搵到. `{{cite web}}`: URL–wikilink conflict (help)
2. ↑  レコチョクアワード月間最優秀楽曲賞5月度を発表！ 「マル・マル・モリ・モリ！」が史上最年少で2冠獲得！
3. ↑  「マル・マル・モリ・モリ！」史上最年少初のレコチョクランキング6冠制覇！
4. ↑  6歳ユニット芦田愛菜＆鈴木福が3位　グループ史上最年少TOP10
5. ↑  愛菜＆福＆ムック　歌とダンスが超人気

出面網頁
----

* 薰同友樹，間中重有木吉。 特設網頁 日本環球音樂
**原臺南中學校講堂**喺臺南市北區，喺民國九十六年（1997年）6月26號公告為臺南市市定古蹟。該校嘅創立最早可追溯到臺灣日治時期喺大正三年（1914年）創立嘅「臺灣總督府臺南中學校」，僅次於「臺灣總督府臺北中學校」（今臺北市立建國高級中學），係臺灣南部最早設立嘅中學校。原本校舍本館同講堂均留到二次大戰之後，但校舍本館在民國八十年（1991年）改建完後，只留下南嘅主入口。該建築現係國立臺南第二高級中學嘅小禮堂，於2010年5月獲中央補助進行維修，現已修復完畢。

沿革
--

日治時期的校舍本館
本館現在僅存的部分
「臺灣總督府臺南中學校」喺1914年5月11號成立且喺5月23號開學後，最初係借用喺今臺南市中西區公所附近嘅兩廣會館（今已不存）上課，原先學生只有150名。後來1915年時校舍完工，學校便遷移過去，而學生數也成長至200多人，至於講堂則喺兩年後完工。而1920年因官制改變，該校改名係「臺南州立臺南中學校」，之後因第二中學校（今國立臺南第一高級中學）嘅成立而改係第一中學校。而喺1923年4月20號時日本皇太子裕仁（昭和天皇）曾至該校參觀。

二次大戰結束後，該校因多數嘅日籍學生返回日本而使得學生人數銳減，因此同今臺南一中曾短暫合併，導致校務停頓。後來改為「臺灣省立臺南第二高級中學」，精省後改為「國立臺南第二高級中學」至今。

建築特色
----

講堂建築主體係雙坡式斜屋頂，南北面有山牆，其上開有小圓窗同小方窗各三個，至於東西面上方則開有長排高窗，窗上有屋簷，而屋簷之上又有開咗老虎窗嘅弧山牆，其下方則為兩兩一對的圓拱窗。而在建築物南面還設有拱廊，其拱圈上半部均漆成白色而同磚材產生對比。至於室內嘅部分則有兩排八角型磚柱將空間分為中央主體同兩側通廊，而在北面嘅講臺之上仲有保留日治時期存放天皇教育敕令嘅奉安室。

圖片
--

* 講堂嘅南面（整修前）講堂嘅南面（整修前）
* 講堂嘅東北面（整修前）講堂嘅東北面（整修前）
* 本館現在僅存嘅部分（拱圈顏色修改前）本館現在僅存嘅部分（拱圈顏色修改前）

相關文章同連結
-------

* 臺南市古蹟列表
* 國立臺南第二高級中學

  

* 臺南市政府文化觀光處——原台南中學校講堂(台南二中)[*失咗效嘅鏈*]

攷
-

1. 1 2  行政院文化建設委員會文化資產總管理處籌備處 Archive.is嘅歸檔，歸檔日期2012-12-22
2. 1 2 3 4 5 6  王浩一 (2010年8月). 《黑瓦與老樹》. 台北市: 心靈工坊文化. pp. 238－242頁. ISBN 978-986-80248-3-0.
3. 1 2 3 4 5 6  傅朝卿 (2001年11月). 《台南市古蹟與歷史建築總覽》. 台南市: 台灣建築與文化資產出版社. pp. 240、241頁. ISBN 957-30880-4-5.
4. ↑  〈臺南二中平面圖〉. 原著喺2010年6月27號歸檔. 喺2018年9月20號搵到.
5. ↑  中華新聞網－南二中禮堂古蹟 獲補助整修[*失咗效嘅鏈*]
6. ↑  〈臺南二中校史〉. 原著喺2010年7月17號歸檔. 喺2018年9月20號搵到.

Template:臺南市古蹟
**臨江仙**（粵讀：lam4 gong1 sin1）係隻中調詞牌，雙調60字，有時句式、字數會變。原先係唐教坊曲，五代時確定格律同調式，牌下詞作大多寫傷春、別離苦恨、緬懷舊事。

遞啲名
---

有以下：

* **謝新恩**（ze6 san1 jan1）：李煜用過呢個名。
* **雁後歸**（ngaan6 hau6 gwai1）：語出賀鑄「人歸落雁後，思發在花前」。
* **畫屏春**（畫讀話，waa6 ping4 ceon1）
* **庭院深深**（ting4 jyun2 sam1 sam1）
* **採蓮回**（coi2 lin4 wui4）：賀鑄用過呢個名。
* **想娉婷**（娉婷讀乒庭，soeng2 ping1 ting4）：亦係賀鑄用名。
* **瑞鶴仙令**（seoi6 hok6 sin1 ling6）
* **鴛鴦夢**（jyun1 joeng1 mung6）
* **玉連環**（juk6 lin4 waan4）

典故
--

### 琴高

「臨江仙」呢隻詞牌嘅曲調原先係唐朝嘅教坊樂曲，呢支曲唱嘅係琴高呢位水中仙人，到五代時確立爲詞牌，啲人就從民間詞集《敦煌曲子詞》中一句「岸闊臨江底見沙」，幫佢起名做「臨江仙」。

據漢籍《列仙傳》，就話戰國時期有個人精通音律，善於撫琴，世人唔記得佢嘅本名，祇嗌佢做「琴高」。話琴高係修道之人，身懷長生不老之術，喺冀州、涿郡一帶遊歷兩百幾年。有朝一日佢心血來潮，想潛落涿江捉龍子，臨行前同弟子約咗相見日子時辰，要喺水邊裝香等佢。時辰一到佢騎住一條大鯉魚返咗來。喺陸上留咗個把月，又騎鯉魚返條江度，唔再現身人間。

李商隱有句詩，「水仙欲上鯉魚去，一夜芙蓉紅淚多」，講嘅就係呢個典故。

### 水仙子

湘妃竹
正因為曲調來歷同仙人相關，呢個詞牌創立之初所作嘅詞都同水仙相關，比如洛神、湘妃。

比如湘妃，相傳三皇五帝時，堯將自己兩個女娥皇、女英嫁畀繼位嘅舜。舜係明君，後來南巡時染沉痾而死，葬喺九嶷山（喺湖南永州），娥皇女英奔喪，見到係噉喊，啲眼淚留喺竹度，成為斑竹，又叫湘妃竹、淚痕竹。

後來晏幾道將呢隻詞牌搦去寫美人，將心思嘅歌女小蘋比作仙女，抒發自己嘅記掛，自此從北宋到南宋，「臨江仙」嘅作品唔再得修仙、靚女呢啲題材開始有抒發心緒、緬懷過去嘅作品。而家「臨江仙」詞作中最廣爲流傳嘅係明代文人楊慎嘅懷古之作，因為呢首詞氣象雄渾，重有一種對歷史興衰嘅超然，畀羅貫中揀做《三國演義》開場白，自此流傳出去。

格式
--

上下闋各五句，上下闋各三平韻，一韻到底。

仄仄平平平仄仄，平平仄仄平平。平平仄仄仄平平。平平平仄仄，仄仄仄平平。
仄仄平平平仄仄，平平仄仄平平。平平仄仄仄平平。平平平仄仄，仄仄仄平平。

作品舉例
----

* 晏幾道

夢後樓臺高鎖，酒醒簾幕低垂。去年春恨卻來時。落花人獨立，微雨燕雙飛。
記得小蘋初見，兩重心字羅衣。琵琶弦上說相思。當時明月在，曾照彩雲歸。
* 張泌

煙收湘渚秋江靜，蕉花露泣愁紅。五雲雙鶴去無蹤。幾回魂斷，凝望向長空。
翠竹暗留珠淚怨，閒調寶瑟波中。花鬟月鬢綠雲重。古祠深殿，香冷雨和風。
* 蘇軾

夜飲東坡醒復醉，歸來彷彿三更，家童鼻息已雷鳴，敲門都不應，倚杖聽江聲。
長恨此身非我有，何時忘卻營營，夜闌風靜縠紋平，小舟從此逝，江海寄餘生。
* 楊慎

滾滾長江東逝水，浪花淘盡英雄。是非成敗轉頭空，青山依舊在，幾度夕陽紅。
白髮漁樵江渚上，慣看秋月春風。一壺濁酒喜相逢，古今多少事，都付笑談中。

註、攷
---

1. ↑  湘妃竹因為佢嘅圖案好靚所以作觀賞植物，兼做器具材料。竹嘅雲紋紫斑嘅形成未有定論，目前認為係竹筍受真菌侵蝕形成嘅菌斑。

* 臨江仙
* 琴高

| * 睇
* 傾
* 改
常見詞牌 |
| --- |
| 小令58字以內 | 十六字令 - 梧桐影 - 搗練子 - 憶江南 - 天淨沙 - 憶王孫 - 調笑令 - 如夢令 - 相見歡 - 烏夜啼 - 長相思 - 生查子 - 點絳唇 - 浣溪沙 - 菩薩蠻 - 卜算子 - 採桑子 - 減字木蘭花 - 謁金門 - 訴衷情 - 憶秦娥 - 清平樂 - 更漏子 - 阮郎歸 - 畫堂春 - 桃源憶故人 - 攤破浣溪沙 - 賀聖朝 - 太常引 - 西江月 - 南歌子 - 醉花陰 - 浪淘沙 - 鷓鴣天 - 鵲橋仙 - 虞美人 - 南鄉子 - 玉樓春 - 一斛珠 - 踏莎行 |
| 中調59至90字 | 釵頭鳳 - 蝶戀花 - 一翦梅 - 臨江仙 - 漁家傲 - 破陣子 - 唐多令 - 河　傳 - 蘇幕遮 - 定風波 - 喝火令 - 錦纏道 - 謝池春 - 青玉案 - 天仙子 - 江城子 - 離亭宴 - 何滿子 - 一叢花 - 洞仙歌 |
| 長調91字以上 | 滿江紅 - 滿庭芳 - 水調歌頭 - 漢宮春 - 八聲甘州 - 聲聲慢 - 晝夜樂 - 雙雙燕 - 鳳池吟 - 念奴嬌 - 桂枝香 - 翠樓吟 - 石州慢 - 水龍吟 - 雨霖鈴 - 永遇樂 - 望海潮 - 沁園春 - 賀新郎 - 摸魚兒 - 邁陂塘 - 六州歌頭 |
1875年一隻英國玩具爹利
**爹利**（英文：Terrier），又叫**㹴犬**或者**㹴**，係一類最初係為打獵同消除毒蛇害蟲而培育出嚟嘅狗種。佢哋雖然一般身形較細，但係好勇猛，堅強；具有精力充沛、活躍，近乎過度活躍嘅個性。最大嘅爹利種類係萬能爹利（Airedale Terrier）。

大多數爹利品種都係喺英倫三島培育出嚟嘅。佢哋被用嚟控制消除地面同地底嘅老鼠、野兔、狐狸。大一啲嘅爹利被用嚟獵獾。實際上，英文「terrier」 嚟自中世紀法文「terrier」（源自拉丁文「terra」），泥土嘅意思。但係，凱利藍爹利（Kerry Blue Terrier）同萬能爹利（Airedale），就係以捕獵深水中嘅水鼠同水獺而出名。

爹利嘅鬥志使到佢哋被利用喺所謂嘅競賽中。最初，佢哋被用喺例如「清鼠穴」噉樣嘅比賽中，以最快速度殺嗮成竇老鼠就贏。牛頭爹利係特別培育出嚟用於鬥狗嘅品種。

今時今日，好多爹利都係用嚟做寵物狗，係最佳嘅家庭伴侶狗種。佢哋普遍對主人忠誠、親善；但係佢哋嘅火爆個性需要嚴格管教。

爹利亦係好多愛狗協會認可嘅正式官方犬種，包括美國愛狗協會（AKC）、澳洲國家愛狗協會（ANKC）、加拿大愛狗協會（CKC）、國際愛狗協會（FCI）、英國愛狗協會（KC(UK)）、新西蘭愛狗協會（NZKC），同埋美聯愛狗協會（UKC）。

喺英國以外培育出嚟嘅爹利品種嘅地位有啲混亂。比如，迷你史納沙（Miniature Schnauzer）喺美國愛狗協會被列為爹利，但喺英國就唔屬呢一類。波士頓爹利係一種真正嘅爹利，但係美國冇被列為爹利。西藏爹利同俄羅斯黑爹利雖然有「爹利」個名，但只係個名啫，並唔係爹利。

種類
--

喺18世紀嘅英國，爹利通常被分為短腿爹利同長腿爹利兩個類型。
而依家，爹利則按功能或大細分為以下幾種類型（非官方分類）：

* 工作爹利：包括鑽山爹利同狩獵爹利。
* 玩具爹利
* 牛形爹利
| How to read a taxoboxHow to read a taxobox**動物界**
化石年代：Ediacaran - 而家 |
| --- |
|  |
|
| **物種分類** |
| 

|
|  |
| 域(Domain): | Eukaryota |
|
| 界 | **動物界**Linnaeus, 1758 |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
|
|

Orange elephant ear sponge, *Agelas clathrodes*, in foreground. Two corals in the background: a sea fan, *Iciligorgia schrammi*, and a sea rod, *Plexaurella nutans*.
**動物**（粵拼：dung6 mat6），喺講嘢嘅情況之下，係指啲識得喐，生勾勾嘅嘢，通常唔包括人。喺生物學嚟睇，動物係生物嘅一類，包括**動物界**（dung6 mat6 gaai3；學名：**Animalia**）嘅任何一員，人類亦喺其中。

動物身體嘅基本形態，會喺佢哋發育嗰陣變得固定，通常係早響胚胎發育嗰陣時。但亦有啲會響日後嘅生命裏面，有個形態轉變嘅過程，稱為「變態」。大多數動物係識喐嘅——能夠自發性咁自己移動。響生態上，動物係「消費者」——意思係話，佢哋需要食其他生物（好似植物）嚟生存。

特徵
--

通常動物有幾種特徵，係同其他生物唔同嘅：

* 通常係多細胞嘅，即係話動物身體係由好多細胞所組成。
* 通常係消費者，身體有器官消化嘢食，唔同植物要靠光合作用生存。
* 動物冇細胞壁。呢種係植物獨有嘅。
* 動物識郁。
* 胚胎會有形成囊胚嘅時期。

### 結構

一般嚟講，動物會有唔同功能嘅組織系統。呢啲組織包括肌肉（能夠收縮，控制身體移動）同神經組織（傳遞同接收訊號）。一般動物都會有個消化系統，同表皮連接一個或者兩個開口。有呢啲組織嘅動物，會稱之為「真後生動物」。

所有動物都會有真核細胞，形成甲殼、骨頭同針骨等等嘅結構。響發育嗰陣架構可以變化，令到細胞能夠進行組織，變得複雜。相對地，植物細胞會俾細胞壁固定住，發育會嚟得漸進。

### 繁殖

幾乎所有動物都係靠「有性繁殖」嚟繁殖——有公同乸兩種。公產生精子，乸產生卵子。精子同卵子會結合，成為受精卵，之後發育成新嘅個體，亦有靠「無性繁殖」，即係細胞分裂。

分類
--

根據唔同嘅準則，動物會有唔同嘅劃分。

### 按形態劃分

### 根據18s rRNA比對結果劃分
唐人算盤
日本算盤
俄國算盤
**算盤**（英文**Abacus**）係一種計數架生，佢個款係有個木框。裏面有一支支籤串住算珠。算盤估計響公元前1000年到前500年之間出現。響世界各地都有用過算盤來計數。嘅可以分為每行七粒珠（上面啲珠嘅數值係5，下面啲珠嘅數值係1）同埋五粒珠嘅算盤。唔同地方有唔同算盤，好似有中國算盤、巴比侖算盤、羅馬算盤、日本算盤、俄羅斯算盤、敎育算盤等等。

但係而家已經冇乜地方用，就算啲華資銀行都唔再用。間中重有一兩間涼茶舖用來做裝飾。

密底算盤
----

一般算盤，上下打通。唔方便傾生意，因爲計乜數，出乜數，都畀人睇晒。密底算盤，將算盤底冚密。底向出嘅話，自己打乜數，都無人知。要出乜價，打完畀對方睇，講價唔使出一聲。

廣東話有講，密底算盤—冇漏罅。即係話一文錢都唔放過，算到盡。

文法
--

文法上講，算盤係一個個來計，即係一個算盤咁。

註
-

1. ↑  〈話你知：海味欄開盤紙召集 密底算盤鬥扭六壬〉. 明報. 2010-06-04.`{{cite web}}`: CS1 maint: url-status (link)

| * 睇
* 傾
* 改
文具 |
| --- |
| 鉛筆 - 炭筆 - 鉛芯筆 - 墨水筆 - 原子筆 - 木顏色 - 蠟筆 - 水筆 - 熒光筆 - 白板筆 - 箱頭筆 - 畫筆 - 毛筆 |
| 擦膠 - 塗改液 - 筆刨 - 鉸剪 - 開信刀 - 墨水 - 墨 - 墨汁 - 墨盒 - 間尺 - T尺 - 蛇尺 - 雲尺 - 三角尺 - 量角器 - 圓規 |
| 橡筋 - 萬字夾 - 魚尾夾 - 魚尾釘 - 釘書釘 - 釘書機 - 撳釘 - 活頁圈 - 打窿機 - 盲公繩‎ - 快勞 - 快勞夾 - 萬能膠 - 膠紙 - 膠紙座 - 膠水 |
| 原子印 - 筆記簿 - 筆袋 - 筆盒 - 過底紙 - 紙鎮 - 標籤機 - 打字機 - 計算尺 - 計數機 - 算盤 |

|  |  |
| --- | --- |
| Stub icon | 呢篇架生有關嘅文係楔位文。歡迎幫維基百科擴寫佢。睇 • 論 • 改 • 歷 |
歌連臣角喺小西灣住宅左邊，草綠山頭盡處
**歌連臣角**（**Cape Collinson**），又寫做**哥連臣角**，土名**黑角頭**（Hak Kok Tau）係香港嘅香港島東便海邊一角，地方邊鄙。佢對住藍塘海峽，係去維多利亞港東便入口必經之路，所喺海角無幾遠，置有燈塔。

史
-

1845年香港第一張精確地圖有Cape Collinson
歌連臣角個名，係畫第一張準確嘅香港地圖嘅量地官歌連臣命名嘅，張圖1845年英國出版。張圖上便都有呢個地名。

地理
--

佢喺市區柴灣同小西灣以東，離小西灣屋苑約510米。角西南離1,300米係砵甸乍山頂。

佢隔個藍塘海峽，東北行1,660米，係佛堂洲，遠啲重有清水灣半島。東行1,820米，係鐵篸洲。東南行2,710米，係東龍島。歌連臣角周圍都係石岸，南便隔籬有石灘叫銀灣。

歌連臣角向南1,450米左右，就係草堆灣，再向南行，就係大浪灣。

相關地名
----

歌連臣角道附近各墳場嘅路牌
歌連臣角只有條歌連臣角道可以行得近，無車可以通到去。因為以前歌連臣角道，行過嘅地方都極偏辟，無乜人煙，所以就算同歌連臣角好遠，所到之處都以歌連臣角為名。好似近草堆灣嘅歌連臣角懲教所，喺角南便1200米。而柴灣南便一大片墳場，個名都用歌連臣角起頭，最近嘅歌連臣角墳場，有920米。最遠嘅歌連臣角火葬場，有2790米。中間有歌連臣角回教墳場、歌連臣角軍人墳場同歌連臣角聖十字天主教墳場。另有墳場喺同一地方，但無用歌連臣角做頭嘅，就係柴灣華人永遠墳場、西灣國殤紀念墳場同埋香港佛敎墳場。以黑角頭命名嘅就分別有黑角頭石刻、黑角頭燈塔同黑角頭清真寺。而新巴9號線嘅「歌連臣角」巴士站，實際位置喺石澳道近歌連臣角道路口，距離真正嘅歌連臣角有成約莫2.9公里。

註
-

1. ↑  James Hayes (1984). "Hong Kong Island Before 1841" (PDF). *Journal of the Hong Kong Branch of the Royal Asiatic Society Vol. 24 (1984)*.

睇埋
--

* 歌連臣山

座標:  北緯22°15′40.72″東經114°15′25.09″
管風琴
**管風琴**係一種大型樂器，用送風設施送風吹響音管，再配合手拉嘅掣同雙手同雙腳彈嘅鍵盤去控制。管風琴被人認為係鍵盤樂器，但係其實主要係管樂器。舊式嘅管風琴要人手泵氣，新式嘅大型管風琴可以有機房用大型機器泵。

管風琴嘅高低音主要由管嘅長度決定，以中間 C（電子音樂叫 C₄）做例，八呎長嘅管對應正常嘅音高，用四呎長嘅管就會令彈出嘅音高八度，如此類推，用邊支管由拉掣控制，通常用多過一支管，一般人心目中嘅管風琴聲其實已經係會好多支管一齊用。管風琴嘅管主要係用鉛同錫嘅合金造，亦有啲管係木造。

管風琴可以有多過一個鍵盤，每個鍵盤獨立控掣唔同嘅一柞管，管風琴嘅腳掣亦都係一個獨立嘅鍵盤，喺樂譜可以有一行係腳彈嘅部份，甚至可以有成段音樂淨係用腳彈。

同鋼琴唔同，管風琴嘅鍵盤並冇標準，啲拉掣亦都冇標準位，風琴師彈一個唔係彈慣嘅琴，往往要用一啲時間去熟習個琴。

攷
-

1. 1 2 3 4 5 6 7  Sherer, John (2019年6月8號). *Pipe Organ (An instrument the size of a building)* (美國英文). Scallon, Rob採訪. 喺2023年3月11號搵到.
2. 1 2 3 4  Lapwood, Anna (2022年7月7號). *How does a pipe organ actually work?* (英國英文). Classic FM. 喺2023年3月11號搵到.


|  |  |
| --- | --- |
| Stub icon | 呢篇文係樂器有關嘅楔位文。歡迎幫維基百科擴寫佢。睇 • 論 • 改 • 歷 |
沙基涌對岸嘅沙面島
英租界嘅橋
沙面中心花園
**沙面**（粵拼：saa1 min2，「面」讀陰上調；英文：Shameen），係廣東省城西關沙基對出白鵝潭北便填海而成嘅島，約莫55英畝。舊時係英法租界，雲集萬國領事館，亦係外籍人士留連之所。

由於舊時島上同時有英法兩國嘅租界，按粵語發音，英文稱佢爲Shameen或者Shamin，法文稱佢做Chamine。

沿革
--

### 租界年代

巴夏禮爵士
時維西元1857年12月28號清晨，英法聯軍攻佔廣東省城。事隔13日後，英國領事巴夏禮爵士成立廣東事務署（Canton Commission），主政廣州。直至1861年10月21號至交還清國管治。

英治省城時期，見及西關十三行毁於早前戰火，駐華公使卜魯斯爵士（英文：Frederick Wright-Bruce）將重建商舘洋行事務全權交由巴夏禮爵士主理。其時十三行一隅，蓉蓉爛爛，連巴爵士都不禁嘆曰「真係醫翻都嘥藥費」。故此冇原地重建，而改於十三行以西之沙面。

當其時沙面係幾個散收收嘅島仔，角落處有兩坎火炮，早前打仗經已遭英軍炸到巢曬皮，重建真係唔係話咁易。歷時兩年卒之落成。填海之後全島2850呎長950呎闊，北便預留出一條沙基涌，起咗兩墩橋，東便係英國橋，西便係法國橋。埋單計數盛惠三十二萬両銀，英國出五份四，法國出五份一。1861年9月劃定沙面租界，英國順理成章分得多過法國。

英國租界
英國租界地皮凡82幅，每幅90呎×140呎半。英國預留咗6幅地皮楷嚟起領事舘，1幅楷嚟起教堂。1861年2月，巴夏禮爵士隨即拍賣剩低75幅地皮。

法國租界
法國租界地皮凡24幅，每幅27公尺×42公尺。呢笪地皮一直丟空，直至1889年至著手發展，事緣法國喺歐州打敗仗，其時窮到仙都唔仙下。1889年4月新任法國領事于雅樂廢除外族禁售令，11月拍賣租界地皮。除預留3幅地皮楷嚟起法國領事舘，其餘21幅交成價介乎400至1000800銀錢，認真搶手，拍賣第一日21幅地皮隨即售罄。其中至大買家係英國遮士打先生，個人拍得九幅地。

喺之後嘅大半個世紀入面，英法兩國取得喺沙面島上嘅好多特權，政府相關機構同企業大量咁移入，主要嘅領事館同政治、金融組織都起喺呢度，並喺好長嘅時間入面畀咗附近嘅中國人好多唔公平嘅待遇，沙面因為咁成為後嚟中國乃至附近國家民族解放運動人士抗議同攻擊嘅目標。好似發生喺1920年代嘅廣州市民多次反殖民遊行，同埋越南革命者范鴻泰（Pham Hong Thai）對沙面法國領事館嘅炸彈襲擊等等。

1942年，日本向英國宣戰後，佔領沙面英租界，交咗畀親日嘅汪精衛政權（一般稱「偽國民政府」）。1943年，法國維希政權退出法租界，交咗畀汪精衛政權。嗰一年，堅持抗日嘅重慶國民政府另行同英國訂約收返英租界。二戰結束後，新成立嘅法國戴高樂政府正式宣佈將沙面法租界交返畀中華民國。

### 今時今日

1996年，沙面嘅建築群被定做全國重點文物保護單位。

1997年，國務院將沙面列做國家級文物保護區。

而家，沙面係廣州著名嘅旅遊區、風景區同休閒勝地，亦都係白天鵝賓館嘅所在地。島上嘅綠化較好，有古樹 150 幾樖，空氣清新，環境衛生唔錯，可以講係廣州嘅世外桃源。建築方面，好多都係喺19世紀起嘅，同埋帶有西方風格，基本上都係文物建築。

舊時地名
----

1920年之沙面圖積
沙面係由英國人一手一腳興建，歷經百年華洋雜處，故此街名及商號皆極盡特色。

街名
* 堅拿街（CANAL STREET）
* 中央道（CENTRAL AVENUE）
* 芬道（FRONT AVENUE）
* 英國濱（ENGLISH BUND）
* 法國濱（FRENCH BUND）

洋行
* 渣甸公司（怡和公司） JARDINE, MATHESON & CO. LTD.
* 太古洋行 BUTTERFIELD & SWIRE
* 天祥洋行 DODWELL & CO.
* 泰和洋行 REISS & CO.
* 三井洋行 MITSUI BUSSAN KAISHA
* 洛士利洋行 LOXLEY & CO.
* 旗昌洋行 SHEWAN TOMES
* 魯麟洋行 REUTER BROCKELMANN
* 時昌洋行 T.E. GRIFFITH
* 亞細亞火油公司 ASIATIC PETROLEUM CO. LTD.
* 美孚火油公司 STANDARD OIL CO. OF NEW YORK
* 牛奶冰廠公司 DAIRY FARM
* 屈臣氏大藥房 WATSON'S

銀行
* 渣打銀行 CHARTERED BANK
* 滙豐銀行 HONGKONG & SHANGHAI BANK
* 台灣銀行 BANK OF TAIWAN
* 德華銀行 DEUTSCHE ASIATISCHE BANK

酒店
沙面域多厘新酒店
* 域多厘新酒店 VICTORIA HOTEL

相
-

* 沙基涌邊沙基涌邊
* 沙面基督堂沙面基督堂
* 沙面露德聖母堂沙面露德聖母堂
* 沙面公眾健身專用區沙面公眾健身專用區
* 沙面公園門前沙面公園門前
* 前渣打銀行前渣打銀行

公共交通
----

* 廣州地鐵1號綫黃沙站
* 巴士：文化公園站、六二三路站

出面網頁
----

|  |  |
| --- | --- |
|  | 維基同享有多媒體嘅嘢：**沙面島** |

* 沙面島簡介，刊於中國日報。（英文）
* 舊沙面（OLD SHAMEEN）（英文）
* 沙面學校 （大陸簡體）
* du Cros, Hilary (2008). "Issues for Developing National Heritage Protection Areas for Tourism: A Case Study from China" (PDF). *South Asian Journal of Tourism and Heritage*. **1** (1). ISSN 0974-5432. 喺23 October 2013搵到. (Archive) （英文）
GSM架構
**第二代流動通信技術**，簡稱**2G**（Second Generation）。相對於前一代直接以模擬訊號嘅方式進行語音傳輸，2G流動通訊系統對語音係以數碼化方式傳輸，除咗有通話功能之外，某啲系統引入咗短訊（SMS，Short message service）功能。喺某啲2G系統中都支持資料傳輸同傳真，但係因為速度太慢，只適合傳輸量低嘅電子郵件、軟件等資訊。

2G技術基本上可以依照採用嘅多路復用（Multiplexing）技術形式分成兩類，一種係基於TDMA所發展出來嘅系統，以GSM為代表，另一種就基於CDMA規格所發展出來嘅系統，例如cdmaOne。

主要嘅第二代手機通訊技術規格標準有：

* GSM：基於TDMA所發展、源於歐洲、依家已經全球化。
* IS-95（又叫做cdmaOne）：基於CDMA所發展、係美國最簡單嘅CDMA系統、用喺美洲同亞洲一啲國家。
* IS-136（又叫做D-AMPS）：基於TDMA所發展，係美國最簡單嘅TDMA系統，用喺美洲。
* IDEN：基於TDMA所發展、美國獨有嘅系統。畀美國電信系統商Nextell使用。
* PDC（Personal Digital Cellular）：基於TDMA所發展，只係喺日本普及。

喺美國使用嘅2G GSM系統通常叫做PCS（Personal Communications Service），即任採用1900MHz頻段嘅GSM1900，頻段唔同喺歐洲所採用嘅GSM900（原始GSM頻段）同GSM1800（原本叫PCN）。

睇埋
--

* 1G
* 2.5G
* 3G
* 3.5G
* 4G
* 5G
| How to read a taxoboxHow to read a taxobox**唂咕** |
| --- |
| 唂咕嘅葉同埋果唂咕嘅葉同埋果 |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 錦葵目 Malvales |
|
|
|
|
|
|
|
|
| 科 | 梧桐科 Sterculiaceae |
|
|
|
|
|
| 屬 | 唂咕屬 *Theobroma* |
|
|
|
|
|
|
|
| 種 | **唂咕 *T. cacao*** |
|

 |
|
| 二元學名 |
| ***Theobroma cacao***L. |
|
|
|
|
|
|
|
|
|
|
|
|
|
|
|

**唂咕樹**（注意唂字讀谷，咕字讀古，粵拼：guk1 gu2 syu6；學名：*Theobroma cacao*），中國大陸普通話區同臺灣國語區叫**可可樹**，係梧桐科唂咕屬嘅常綠喬木，原產南美亞馬遜河一帶，而家喺非洲、東南亞同拉丁美洲、中國華南地區、印度同孟加拉地區廣泛種植。

樣
-

植株高4～12m，最高可以去到15米。樹幹比較實淨，樹冠比較密集；樹皮厚兼暗啡色，樹枝啡色帶短嘅軟毛。葉單生，革質，比較闊，似長橢圓形，長7～30cm，闊3～10cm；葉柄短兼有葉枕。花白兼單生，直接生喺枝幹上，花萼粉紅，直徑約1厘米；子房似倒立嘅蛋形，稍微有5條棱。果屬蓇葖果，樣介乎橢圓到長橢圓，長35cm，直徑12cm；果皮厚而粗糙，出面生時綠，熟時轉深黃到紅之間嘅色，乾燥後變啡；入面有20～40粒籽；每年10～12月結果。籽似窄橢圓形，有些少壓扁咗噉，長大概25絲米。

適應環境
----

植株鍾意喺暖而濕嘅氣候同有好多機質嘅緩坡生，唔禁kam1大風，要喺pH值=6～7嘅泥地生。

用途
--

佢係世界主要飲料作物之一。啲人可以通過剔開果肉攞出唂咕豆，經過發酵同煮過之後整成唂咕粉同朱古力。餅粕可以加工成飼料。

發現史
---

早喺哥倫布發現美洲大陸之前，瑪雅人同阿斯達人成日攞嚟整佢做果汁。由於佢啲籽喺嗰時屬奢侈品，所以當地人攞佢做錢。16世紀前半通過中美地峽傳到墨西哥，之後傳到印加而變成飲料用途。16世紀中葉，西班牙王國入侵美洲時識咗呢樣植物，隨後喺16世紀尾喺西班牙開咗全球第一間朱古力廠。植物學名直到18世紀由林奈幫佢改出嚟。

相
-

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| 植株 |
| 植株  |

|  |
| --- |
| 梗 |
| 梗  |

|  |
| --- |
| 綠葉 |
| 綠葉  |

|  |
| --- |
| 紅葉 |
| 紅葉  |

|  |
| --- |
| 花 |
| 花  |

|  |
| --- |
| 果（未熟之前） |
| 果（未熟之前）  |

|  |
| --- |
| 果（準備熟） |
| 果（準備熟）  |

|  |
| --- |
| 果（熟咗之後） |
| 果（熟咗之後）  |

|  |
| --- |
| 籽 |
| 籽  |

 |

註
-

1. ↑  唂 漢典
2. ↑  咕 漢典

有關嘅書
----

|  |  |
| --- | --- |
|  | 維基物種有資料講：***Theobroma cacao*** |

* 中国外来植物 第292～293页　　上海科学技术出版社 ISBN 978-7-5478-0780-4/Q·4
* On Food and Cooking : The Sience and Lore of the Kitchen [食物与厨艺：面食、酱料、甜点、饮料]. 大家出版社. 210-03-15. ISBN 978-986-859-792-1

連出去
---

|  |  |
| --- | --- |
|  | 維基同享有多媒體嘅嘢： **Theobroma cacao** |

* 巧克力的故事 阿信巧克力農場
* 可可 Theobroma cacao L. 中国植物志
* International Cocoa Organization (ICCO)- cacao daily market prices and charts are available
龍船
**龍船**（粵拼：lung4 syun4），有叫**龍舟**（lung4 zau1），係端午節扒嘅船，家下變埋體育項目。艘船有龍頭同尾。

概況
--

### 分類

形式上可分為遊龍、艷龍、賽龍三類。

### 配置

* 龍船鼓
* 龍船橈
* 龍船牌（又叫帥牌）
* 羅傘
* 神樓
* 彩旗

風俗
--

### 廣州

龍舟競渡喺廣州至少有上成千年嘅歷史。每年端午節，都要舉辦端午賽龍舟嘅活動。古時廣州係「舟大人多」，屈大均當年形容：「舟龍長十餘丈，高六七尺，龍鬚去水二尺，龍額與項坐六七人。」

廣東划龍舟又可叫扒龍船，叫做「趁景」。兄弟村、老表村成百條龍船嚟群埋一份聯絡感情，唔論名次，由舊曆五月初一去到五月二十，幾乎日日有「景」——初一珠村景，初二海珠大塘景，初三車陂景，初四廟頭景，初五石牌、獵德景……呢個係廣州已傳承多年嘅習俗。

喺初四晚龍舟大賽前會攞龍船飯招呼橈手嘅。龍船起水打整之後，初三初四到各地遊大比試；並去拜訪關係較好嘅鄰村，主家村寨必以禮相迎，燒炮仗、敲鑼打鼓，中午就用「龍橋餅」（類似核桃酥）招呼人客，晚餐就用燒豬肉、雞等宴客，互祝大賽成功。初五大賽之後，初七初八就去市郊黃竹岐去拜龍母，五月初八係龍母誕，故此廣州俗諺云：「正月生菜會，五月龍母誕」。

睇埋
--

* 鳳艇

拎
-

|  |  |
| --- | --- |
|  | 維基同享有多媒體嘅嘢：**Dragon boats** |

### 龍舟組織

* 香港赤柱龍舟協會
* 香港龍舟協會
* 中國龍舟協會
* 英國龍舟協會
* 澳洲龍舟協會
* 日本龍舟協會

### 其他

* 廣州龍船論壇
九龍城咁有名，係因為有好多美食，尤其係泰國菜式，同埋港式菜館。
**九龍城**（Kowloon City或者Kau Lung Shing）係香港一地，亦係一墟，喺新九龍，今係九龍市區內。佢西北係九龍寨城，西係衙前塱，西南係珓杯石，北係衙前圍。

舊時東南係九龍灣，有龍津碼頭出海。由香港政府開拓九龍城，墟市村落拆咗，改成市區，另有部份，再喺香港日治時期，拆區擴建啟德機場。

今日九龍城，市區同衙前塱連成一片，成爲九龍城市區。市區南北約莫賈炳達道同太子道之間，西邊到聯合道，成一梯形。另加北面賈炳達道公園及九龍寨城公園，界至東頭村道。

行政上歸九龍城區。

歷史
--

九龍城一帶響九龍灣邊，原本係曬鹽之地，大宋時期已經叫官富場，有官兵駐守。

南宋最後嘅皇帝宋帝昰同埋宋帝昺，都喺九龍城避過難。家下宋皇臺，露明道上帝古廟遺址都同呢段歷史有關。

響英國一八四二年正式得到香港島之後，大清即刻加強九龍防衞，就響家下九龍城個地方，起咗個九龍寨城。個寨城響衙前塱北面，衙前圍西南，侯王廟東南，珓杯石北面。個城係大清駐官九龍之地。寨城東南有龍津碼頭，所以個城到碼頭之間就變咗個市，好多人聚居，是爲九龍城。 九龍城呢度，以大街爲主要街道，店舖林立。

後尾英國一八九八年租咗新界，按約，大清官員可駐留九龍寨城，自由出入。一八九九年四月十六號，香港總督卜力喺九龍城外升旗接收儀式。另大埔亦有升旗儀式。接收前後期間，新界以屏山爲首嘅村民反抗，成新界六日戰。香港官員懷疑新安縣官搞事，就順手趕走埋城官。香港政府喺碼頭附近立九龍城差館。亦開條西貢道入西貢。

九龍城以東，何啟同區德，填九龍灣，建啟德濱。後尾大部份轉做啟德機場，而近九龍城濱邊，爲三角地，卽啟德道、三德路、西貢道之間，成爲市區。而啟德道對出，係舊有嘅龍津碼頭。

香港政府拆九龍城墟市村道，連同衙前塱，化成九龍城市區。起咗好多街，東面以西貢道爲界，西面以嘉林邊道爲限。南面係英皇子道，卽今太子道，北面係賈柄達道。區內街名，全以呢帶村名而名。政府想搬走寨城內人，騰空建市區。但因爲主權問題，同中國政局不穏，反反覆覆，並唔成功。

喺香港日治時期，日軍擴展啟德機場，移平原機場側邊嘅地方，並建新明渠，九龍城亦不倖免。啟德濱三角地移平，折走西貢道，西貢道到龍城道，卽今啟德道，條條街南面都拆，沙埔道、石鼓壟道縮短，最近西貢道嘅隔坑村道，同西貢道一樣，從此消失。龍津碼頭沒於填地之下。九龍寨城牆，拆咗來填海。

交通
--

九龍城交通要道有太子道同界限街。

連接港鐵宋皇臺站。

住居
--

區內以唐人爲主，泰人亦有唔少。區內有依泰人習俗慶祝撥水節。

現時亦有南亞人士居住[未記出處或冇根據]。
| How to read a taxoboxHow to read a taxobox**哺乳動物** |
| --- |
| 依順時針方向睇：長頸鹿、果蝠、獅子、刺蝟依順時針方向睇：長頸鹿、果蝠、獅子、刺蝟 |
|
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
| 亞門(Subphylum): | Vertebrata |
|
|
|
|
|
| 綱 | 哺乳綱 Linnaeus, 1758年 |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| 目 |
| * 原獸亞綱(Prototheria)
	+ 單孔目(Monotremata)
* 後獸亞綱(Metatheria)（有袋類）
	+ 袋鼬目(Dasyuromorphia)
	+ 負鼠目(Didelphimorphia)
	+ 袋鼠目(Diprotodontia)
	+ 智魯負鼠目(Microbiotheria)
	+ 袋鼴目(Notoryctemorphia)
	+ 鼩負鼠目(Paucituberculata)
	+ 袋狸目(Peramelemorphia)
* 真獸亞綱(Eutheria)（有胎盤類）
	+ 非洲蝟目(Afrosoricida)
	+ 偶蹄目(Artiodactyla)
	+ 食肉目(Carnivora)
	+ 鯨目(Cetacea)
	+ 翼手目(Chiroptera)
	+ 皮翼目(Dermoptera)
	+ 蹄兔目(Hyracoidea)
	+ 食蟲目(Insectivora)
	+ 兔形目(Lagomorpha)
	+ 象鼩目(Macroscelidea)
	+ 奇蹄目(Perissodactyla)
	+ 鱗甲目(Pholidota)
	+ 靈長目(Primates)
	+ 長鼻目(Proboscidea)
	+ 嚙齒目(Rodentia)
	+ 樹鼩目(Scandentia)
	+ 海牛目(Sirenia)
	+ 管齒目(Tubulidentata)
	+ 貧齒目(Xenarthra)
 |
|

**哺乳動物**（粵拼：**bou6 jyu5 dung6 mat6**）係脊椎動物亞門下嘅一個綱，學名叫**哺乳綱**（Mammalia，嚟自拉丁文「mamma」，意思係「乳房」）。除咗 6 種最原始嘅哺乳動物之外冚唪唥嘅哺乳動物都係直接生仔（即係胎生）嘅。而家全世界估計有4000 種左右嘅哺乳動物，而人類係進化其中嘅一個分支。

進化史
---

最早嘅哺乳動物化石係喺中國發現嘅吳氏巨顱獸（*Hadrocodium wui*），佢生活喺 2 億年前嘅侏羅紀。從化石上睇，哺乳動物（尤其係早期嘅哺乳動物）同爬行動物之間非常重要嘅區別在於其牙齒。爬行動物嘅每顆牙齒都係同嘅，彼此無乜區別，而哺乳動物嘅牙齒按佢哋喺頜上嘅唔同位置分化成唔同嘅形態。此外爬行動物嘅牙齒會不斷更新，哺乳動物嘅牙齒除左乳牙外其他都唔再更新。喺動物界中就只有哺乳動物嘅中耳內有三塊骨頭。科學家認為係由爬行動物的兩塊附加顎骨進化而成嘅，亦成為哺乳動物聽覺靈敏嘅地方。

到第三紀為止所有哺乳動物都好細隻。喺恐龍絕種之後哺乳動物先佔據咗好多生態位置。到咗第四紀哺乳動物先至成為陸地上佔支配地位嘅動物。嗰個時代嘅哺乳動物可以分為4種：

* 多峰齒類（Multituberculates）
* 單孔目（monotremes）
* 有袋目（marsupial）
* 胎盤類（placentals）

多峰齒類響3千萬年前嘅漸新世（**Oligocene**）就已經絕種，而其他嘅3科就存活到而家。

現有哺乳動物分類
--------

* 原獸亞綱(Prototheria)
	+ 單孔目(Monotremata)

* 後獸亞綱(Metatheria)（有袋類）
	+ 袋鼬目(Dasyuromorphia)
	+ 負鼠目(Didelphimorphia)
	+ 袋鼠目(Diprotodontia)
	+ 智魯負鼠目(Microbiotheria)
	+ 袋鼴目(Notoryctemorphia)
	+ 鼩負鼠目(Paucituberculata)
	+ 袋狸目(Peramelemorphia)

* 真獸亞綱(Eutheria)（有胎盤類）
	+ 非洲蝟目(Afrosoricida)
	+ 偶蹄目(Artiodactyla)
	+ 食肉目(Carnivora)
	+ 鯨目(Cetacea)
	+ 翼手目(Chiroptera)
	+ 皮翼目(Dermoptera)
	+ 蹄兔目(Hyracoidea)
	+ 食蟲目(Insectivora)
	+ 兔形目(Lagomorpha)
	+ 象鼩目(Macroscelidea)
	+ 奇蹄目(Perissodactyla)
	+ 鱗甲目(Pholidota)
	+ 靈長目(Primates)
	+ 長鼻目(Proboscidea)
	+ 嚙齒目(Rodentia)
	+ 樹鼩目(Scandentia)
	+ 海牛目(Sirenia)
	+ 管齒目(Tubulidentata)
	+ 貧齒目(Xenarthra)

全世界嘅哺乳動物之中（以物種嚟計），嚙齒目佔咗一半，而另外差唔多有4分之1係翼手目。當中，亦有好多動物位於動物界嘅頂級位置，例如長鼻目（象）就係現時陸地上最大嘅動物，而鯨目嘅藍鯨更係有史以來最大型嘅動物（比恐龍重要大）。

佔咗70%嘅哺乳動物都係嚙齒目（藍色），跟著係翼手目（紅色），同鼩形目（黃色）

亞洲嘅情況
-----

內文：中國哺乳動物
內文：台灣哺乳動物
內文：香港哺乳動物
亞洲區嘅哺乳動物非常豐富，單係中國就有成400幾種，佔咗全世界10%，聽講屬於有袋目嘅袋鼠亦都係原產中國。而台灣同香港現時並無發現原始嘅哺乳動物代表（例如鴨嘴獸同袋鼠），主要都以真獸亞綱（有胎盤動物）為主。

現時香港記錄到大約有16種海洋哺乳動物，30種陸上哺乳動物同26種飛行哺乳動物，但由於對香港昔日生態所知甚少，所以昔日哺乳動物嘅物種名單可能會更多。而一些有跡可尋嘅哺乳動物：例如老虎，豹，亞洲豺犬，狐狸，大靈貓，甚至儒艮等，都因為頂唔順香港急速發展所以先後絕種。

除咗老鼠同鼩鼱外，其餘哺乳動物都受到香港法例所保護。

參閱
--

* 哺乳動物分類表
* 中國哺乳動物
* 澳洲哺乳動物
* 南非哺乳動物
* 婆羅洲哺乳動物
* 台灣哺乳動物
* 香港哺乳動物
望住眼前呢班人，思考者點樣先知呢班人係咪真係有意識同感質呢？
**哲學喪屍**zit3 hok6 song3 si1（英文：**philosophical zombie** / **p-zombie**）係心靈哲學上嘅一個概念。

喺 1974 年，有哲學家提出咗個噉嘅思想實驗：想像家陣有隻生物係所謂嘅哲學喪屍，呢隻生物喺各種物理性質上同一個正常嘅人類完全一個板，但唯獨冇意識同感質－噉講意思即係話，當一隻哲學喪屍（例如）俾啲尖嘅嘢拮到嗰陣，佢實際上唔會感覺到任何嘅痛楚，不過佢曉做出嗌痛、「塊面有痛嘅表情」同埋「嘗試避開支針」等正常人類覺得痛嗰時會有嘅一切行為。

概論
--

哲學喪屍喺心靈哲學嘅討論上成日引發到人嘅思考。

有唔少主張「心靈同身體係兩樣分開嘅嘢」呢種觀點嘅哲學家都會用哲學喪屍嚟作出論證，嘗試用某啲方法證明哲學喪屍呢樣嘢係有可能存在嘅－一般認為，如果佢成功證明哲學喪屍有可能存在，就會表示正常人類有一啲哲學喪屍冇嘅嘢，噉亦都表示心靈並唔係完全物理性嘅（心身二元論最重要嗰個諗頭）。

除此之外，亦都有唔少哲學家鍾意思考喪屍世界（zombie world）嘅問題－即係想像一個「身邊嘅人查實冚唪唥都係哲學喪屍」噉嘅世界，帶出咗「點樣知道身邊嘅人係咪真係有意識同感質？」等嘅問題。

註釋
--

1. ↑  呢種做法廣受主張心腦同一論或者類似觀點嘅哲學家批評。

睇埋
--

* 心身二元論
* 心腦同一論
* 感質
* 靈魂
* 喪屍

攷
-

1. 1 2  Chalmers, D. (1996): *The Conscious Mind*, Oxford University Press, New York.
2. ↑  Hauser, Larry (2006). "Zombies, Blade Runner and the Mind-Body Problem". In Greene, Richard; Mohammad, K. Silem (eds.). *The Undead and Philosophy*.
3. ↑  Dennett, Daniel C. (1991). *Consciousness Explained*. Boston, Toronto, London: Little, Brown and Co.

拎
-

* Kirk, Robert. "Zombie". In Zalta, Edward N. (ed.). *The Stanford Encyclopedia of Philosophy* (Summer 2009s ed.).
**蛇王滿**係一間原喺廣東省廣州市荔灣區嘅風味蛇餐館，試過譽滿省港澳，原門牌漿欄路41號。老鋪由廣東南海大瀝人吳滿喺1887年創立，初址城西新基正中約，命名蛇王滿，係廣州第一間專營蛇類製品嘅店號，主打自製蛇膽陳皮米酒、蛇膽川貝末酒、三蛇酒同蛇湯。1938年廣州淪陷，西關大火，西至鎮安路東至榮街一帶（宜家嘅文化公園）都燒曬，包括蛇王滿個舖頭。第年，吳滿拍檔吳楫川，喺槳欄路41號重豎蛇王滿招牌。佛山分鋪就由吳女吳桂荷打理。1950年9月，吳滿因病辭世，終年九十四歲。

變遷
--

1949後，當時唔少蛇餐酒樓嘅老細走曬去外埠，1952年當局就將槳欄路嘅聯春堂、廣杏林等蛇餐館合併入蛇王滿。合併後嘅蛇王滿以原聯春堂嘅師傅馬法做主廚，集眾蛇餐店廚師精英及菜式精華於一堂。五十年代初，朱光做廣州市市長嗰陣，周時邀貴賓到蛇王滿食蛇，重寫咗一首讚美「蛇王滿」嘅詞———

|  |  |  |
| --- | --- | --- |
| 「 | 廣州好，佳饌世傳聞，宰割烹調誇妙手，飛潛動植味奇芬，龍虎會風雲。 | 」 |

1966年文革開始後蛇王滿畀改名成**衛東飯店**，意係**保衛毛澤東**。1971年恢復原名。90年代餐館出名嘅蛇類菜肴有龍虎鳳、雙龍爭明珠、煎釀鮮蛇脯、燒鳳肝蛇片、龍虎鳳大翅等。

1999年餐館停業。而家個鋪面變成咗做服飾。

古仔
--

大瀝當地，而家重有俗語「蛇王滿派米」，意為好人難做，30勾打上嘅大瀝人仲重識得講。據同村嘅老伙計七叔回憶，吳滿老咗返鄉下，大概80歲開始每年做壽，就喺村嘅祠堂度派米畀同村啲窮人，件嘢傳出去後，變咗連四圍村啲鄉里都來攞米，始終米有限，自然唔係人人有份，有啲分唔到米嘅人就喺壽宴度同壽星講埋啲風涼話。後尾就有咗呢個俗語。

參考
--

1. ↑  ""蛇王满"--吴满". 原著喺2017年12月5號歸檔.
2. ↑  〈蛇王满传奇〉. 廣州老字號傳奇.`{{cite web}}`: CS1 maint: url-status (link)
3. 1 2  廣州市志·飲食
4. ↑  周简段. 〈蛇餐祖师"蛇王满"〉. 和訊. 原著喺2017-12-05歸檔.
5. ↑  〈蛇王滿　龍虎風雲跡難尋〉. 廣州圖書館. 2006-08-14. 原著喺2020-03-28歸檔.
唔好同**彈簧**搞亂。
蛋黃畀蛋白圍繞住
**蛋黃**（英文**yolk**或者**egg yolk**），有部份人認為正字係**𪏙**，係蛋裏面部份，用來供養蛋內嘅胚。蛋黃掛喺蛋白入面，有一到兩條帶吊住，呢啲帶就叫卵帶。蛋未受精嗰陣，胚盤連蛋黃，係單細胞，係少數人眼睇得到嘅單細胞。如果蛋受咗精嘅話，蛋黃外層會有朕白色嘢；如果冇受精就冇。

蛋可以畀人食。蛋黃維他命豐富，礦物質都多。成隻蛋嘅脂肪同膽固醇，都喺囇蛋黃度。蛋白質方面，蛋黃亦佔全蛋五分一。

蛋有唔同煮法。如果純綷煎蛋，唔攪散佢，蛋黃就喺一塊白色中間，好似太陽咁，叫太陽蛋。如反一反佢，有朕蛋白包住，唐人叫佢荷包蛋。如可將蛋發勻，蛋白蛋黃撈勻，就會變淺黃色，好似炒蛋同奄列咁。

雙黃蛋
---

之所有雙黃蛋，係排卵過快，或者係一隻蛋黃黐咗埋另一隻度。如果鷄乸來講，呢種情況多數係鷄乸太嫩，生蛋周期未同步
。有啲雜種鷄，生親都係雙黃蛋。多數鷄乸都唔會生雙黃蛋，但有啲係遺傳係咁，會生雙黃蛋。

雙黃蛋一般會長啲，又會單薄啲。雙黃蛋通嘅鷄仔，通常都出唔到世，因爲未出世，兩隻就打生打死。除非係有人干預啦。

* Egg yolks as used in cookingEgg yolks as used in cooking
* Three yolks from two eggs. The two smaller yolks are from the same egg.Three yolks from two eggs. The two smaller yolks are from the same egg.
* A hard boiled double yolker. The gray-green ring around the yolk is due to ferrous sulfide formed by overcooking, and is harmless and tasteless.A hard boiled double yolker. The gray-green ring around the yolk is due to ferrous sulfide formed by overcooking, and is harmless and tasteless.
* A hardboiled double-yolked egg, cut in halfA hardboiled double-yolked egg, cut in half

睇埋
--

* 梳乎蛋（蛋黃哥）

維基辭典有佢嘅解釋：
**𪏙**

參攷
--

1. ↑  "Odd Eggs, Double Yolks, No Yolks, etc". poultryhelp.com. 2005-03-04. 喺2008-10-25搵到.
2. ↑  Kruszelnicki, Karl S. (2003). "Double-yolked eggs and chicken development". Australian Broadcasting Corporation. 喺2007-12-09搵到.

出面網頁
----


|  |  |
| --- | --- |
|  | 維基辭典有呢個詞嘅解釋：**yolk** |

* Anatomy of an Egg from the Exploratorium
* Eggs from the Agricultural Marketing Service of the U.S. Department of Agriculture
* Making egg tempera from the Society of Tempera Painters